Waktu pandemi urang mulai banyak nan punyo hobi marawek tanaman. Hobi marawek tanaman ko kegiatan nan sangaik positif karno salain dapek manghasilan tumbuhan nan indah dan rancak, kegiatan ko dapek mambantu manyehatkan lingkungan sakita lo. Marawek tanaman ndak cuman manyiram dan maagiah pupuak se, tapi paralu juo kaahlian katarampilan dalam mananam, manyiangi, dan manjago tanaman agar sehat dan rancak salalu. Dengan hobi ko kito dapek baraja labiah banyak tantang tanaman dan alam, serta dapek mambangun raso tangguang jawab ka lingkungan. Tantunyo hobi ko bisa lo mahilangan stres dan maningkekan kualitas hiduik kito. Dek itu lah, hobi marawek tanaman adolah salah satu kegiatan nan sangaik bamanfaaik dan layak untuak dikambangan.


Salah satu makanan nan wajib dicubo katiko datang ka Payakumbuah adolah sate danguang-danguang. Sate danguang-danguang adolah sate khas dari Payakumbuah. Sate danguang-danguang wajib dicubo dek para pandatang karano sangaik payah ditamukan di lua Payakumbuah apolai di lua Sumatera Barat. Kebanyakan urang minang nan mangaleh di parantauan, manjua sate pariaman atau sate padang biaso. Sangaik jarang urang minang mangaleh sate danguang-danguang di parantauan. Satu-satunyo caro agar parantau minang dapek mancubo sate danguang-danguang di parantauan adolah katiko ado festival kuliner minang. Di festival kuliner minang biasonyo akan ado urang nan manjua sate danguang-danguang. Walaupun rasonyo kadang indak samo jo raso sate danguang-danguang nan dijua di Payakumbuah.


Kapatang ko ambo iseng buka kulkas. Rencana ka mamasak cemilan untuak di kulek-kulek sambia manonton drama Korea. Tacaliak lah ado bahan kulik lumpia. Di meja makan ado lo pisang kepok. Langsuang taniek untuak buek pisang coklat (Piscok) di rumah. Tanpa pikia panjang ambo langsuang balah pisang kepok tadi jadi 2 bagian jadi labiah ketek dan labiah picak bantuaknyo. Kulik lumpia nan alah ambo latak an di piriang data ambo langsuang isian jo pisang tadi. Sakatiko langsuang taingek jo coklat cadburry dalam kulkas nan baru ambo bali kapatang. Langsuang lah ambo potong ketek-ketek dan ambo latak an ka ateh kulik lumpia nan alah baisi potongan pisang tadi. Lah salasai sadonyo tingga ambo guluang dari bawah ka ateh sampai taguluang mode kue dadar guluang. Ambo goreng di minyak nan lah angek. Pas ambo angkek piscok ko dari kuali panggorengan warnanyo rancak bana. Kuniang ka coklatan. Pas digigik malumerlah coklat dalam piscok tadi.


Di Indonesia ado persatuan bola voli yang disingkek jo PBVSI artinyo Pasatuan Bola Voli Saluruah Indonesia. Patandiangan bola voli acok juo diadoan di sakolah-sakolah salain bola kaki. Olahraga bola voli juo tamasuak cabang olahraga gadang setelah bola kaki jo bola basket. Sakolah ambo contohnyo satiok ado palombaan bidang olahraga pasti indak tingga mangadoan patandiangan voli. Bantuak dari ciri-ciri pamainan bola voli ko tadiri dari anam urang di ciek regu, dilombakan antar duo regu, punyo teknik yang khas manggunoan tangan, manjatuahan bola ka daerah lawan manggunoan tangan atau kalau tasintak bisa juo jo kapalo, tangan dikepal. Jadi bola voli ko memang khas bana, awak mamakai tangan cuman bola nyo ko indak buliah dipacik.


Pado palombaan 17 an tahun ko sakolah fatir mangadoan Patandiangan bola kaki. Patandiangan iko dilaksanoan sacaro gadang-gadang an, hari patamo memang lomba 17 an bantuak biaso, seperti makan karupuak, tariak tambang dan lain-lain. Untuak hari kaduo sampai hari katigo dilaksanoan patandiangan bola kaki yang diikuik an oleh perwakilan dari masiang-masiang lokal. Fatir tamasuak yang ikuik dalam patandiangan bola kaki, kareno inyo memang hobi. Dalam palaksanoannyo tadiri dari sabaleh urang tiap kalompok dan dibagi satiok main ado duo regu yang batandiang. Tujuan bola kaki ko untuak mancetak gol, sia yang paliang banyak mamasuak an gol ka gawang lawan awak inyo yang bisa lanjuik ka tahap salanjuiknyo.


Wakatu patamo kali ambo ngekos, indak ado nan namonyo Dispenser. Jadi masiah pakai angkek atau manungguik an se galon tu. Siap tu alah sabulan ambo di kosan taraso bana ambo harus mambali dispenser ko. Kareno lai ado pitih nan diagiah dek nenek ambo, ambo bali lah dispenser nan ancak. Dispenser yang bisa ado tigo raso dingin, angek, jo aia biaso. Jadi ambo kalau ka angek an pulang dari karajo ambo buek minuman dingin. Kalau nio minum yang angek bisa juo langsuang takan se. Jadi memang labiah fleksibel, teknologi zaman kini kan indak main-main. Apo nan dibuek pasti untuak mamudahkan awak.


Banyak urang nan tau tarian tradisional ciek ko, namonyo Tarian Jaipong. Tarian ko mampunyoi ciri khas surang pado tarian jaipong gaya kaleran. Waktu urang nan manarian tari jaipong ko khas bana, kaki, tangan, jo pinggua manggariak sadonyo sesuai ketukan. Ado pola dari tari jaipong yang disabuik jo namo ibling pola. Manuruik urang nan manarikan tarian ko kabanyakan dari urang tu mangecek an kalemahannyo adolah sulik untuak manarikan jaipong sacaro bakalompok. Caliak se gerakannyo yang lincah dan lihai, sulik untuak ditarikan atau dikarajoan sacaro bakalompok. Tarian iko marupokan tarian bebas yang bisa mekspresikan keadaan pado saat itu. Sulik untuak manjadia tari ko bakalompok tapi indak manuntuik kamungkinan bisa dilakuan sacaro basamo.


Namo den Ananda Putri Bia, biaso di panggia Bia. Aden adolah padusi nan baumua 20 tahun. Walaupun umua den baru 20 tap den alah manikah dan punyo ciek anak. Den manikah karano di jodohan, soalnyo amak apak den alah gaek dan nio mancaliah anaknyo manikah. Laki den karajo mambukak kadai sapatu. Tapi samanjak corona palanggan di kadai mulai bakurang. Kami jadi payah mamanuhi kabutuhan sahari hari karano pas pulo kami maambiak rumah, alum biaya untuak bayi kami. Jadi tarlalu banyak pitih kalua. Jadi den bapikia untuak manolong laki den jo manggaleh. Tapi den manggaleh di rumah sajo karano lai den indak mambuliahan den mancari pitih kalua. Den mambuek jajanan maso kini yaitu pisang lumer. Sajanih pisang goreang nan pakai toping atah itu coklat, oreo, tiramisu dan lain sabagainyo. Aden manjua lewek apliakasi online nan banyak di gunoan zaman kin yaitu gofood. Disiko den bisa mampromosian barang dagangan den tanpa harus ka pasa.


Handphone manjadi salah satu panunjang yang bisa dicaliak bara kasejahteraan sasaorang. Ado hp yang maha dan ancak tapi ado juo Hp tiruan atau HDC dari hp yang maha itu. Banyak bana kakurangan kalau awak caliak bana dari hp HDC ko, walaupun mode nyo memang bantuak hp maha. Manuruik kawan ambo yang pernah pakai hp HDC kalau hp iko punyo limo kakurangan spesifikasi nyo jauah babedo, firmware nyo patuik dipatanyoan, kamera nyo buruan dan performa nyo kurang dan indak mampunyoi garansi. Kareno alah mancubo hp HDC kini inyo indak nio lai, kareno labiah elok punyo hp biaso se yang penting ori.


Anak nan punyo bakat dalam bidang olahraga biasonyo nampak aktif bagarik. Selain itu, biasonyo mampunyoi kemampuan-kemampuan kasa dan gerakan nan serasi. Kalau anak awak dari ketek alah nampak ketertarikannyo terhadap olahraga alah seharusnyo awak maasah minatnyo tu. Caro maasah kemampuan anak di bidang olahraga supayo bisa maksimal adolah dengan caro mangenalkan babagai macam olahraga.  Dengan demikian anak akan diagiah kesempatan untuak mamiliah jenis olahraga ma nan sabana-bana nyo nio sahinggo labiah mudah bakambang. Abis tu dukuang dan agiah motivasi anak. Antah itu dengan caro mamasuak an nyo ka klub olahraga, maikuik an lomba-lomba olahraga bahkan maagiah makan anak dengan makanan bagizi seimbang pun tamasuak bantuak dukungan awak tahadapnyo.


Puncak lawang adolah salah satu tampek wisata alam nan sangaik takenal di Sumatera Barat. Lokasi nan banyak ditumbuahi pohon pinus iko talatak di Kecamatan Matua, Kab. Agam, Provinsi Sumatera Barat. Puncak Lawang marupokan daerah katinggian nan talatak 1.210 meter diateh pamukaan lauik. Punak lawang adolah titaik tabaiak untuak mancaliak indahnyo Danau Maninjau. Kawasan puncak lawang iko rami dikunjuangi dek warga sekitar ataupun wisatawan lua pado akhia minggu jo hari libur. Salain untuak bafoto-foto, di siko wisatawan bisa mancuboan pangalaman naiak paralayang. Saaik bamain paralayang, wisatawan akan diajak mancaliak rancaknyo kelok 44 dan Danau Maninjau dari katinggian. Salain untuak hiburan, babarapo kali acara Paralayang Internasional pernah diadoan disiko.


Hari Sabtu patang ambo pai ka Padang untuak pai main dan raun. Sabalun sampai di Padang, ambo singgah sabanta di tampek nan rami urang singgah kalau lewat jalan Bukittinggi-Padang. Namo tampeknyo Cafe Iibumi nan talatak di Lamabah Anai, Padang Pariaman. Tampek nyo persis bana di tapi jalan gadang, jadi ndak paralu bingung mancarinyo. Di Iibumi ko ado rooftop cafe jo 2 buah restoran nan lataknyo di gedung tapisah. Restoran nan patamo manyadioan makanan khas Minang macam sate, soto, jo martabak mesir. Di restoran nan ciek lai manjua makanan dari daerah lain macam bakso, batagor, dimsum, dan makanan barat. Dari cafe jo restorannyo wak bisa nampak pemandangan hutan jo sungai di Lambah Anai. Udaro nyo pun sajuak jadi nan latiah dalam perjalanan bisa singgah ka siko untuak istirahat.


Dila nan saat iko tagabung dalam organisasi panjat tebing malakukan begitu banyak caro untuak mandapekkan  pengalaman dan keahliannyo dalam Cabang olahraga ciek ini. Katiko inyo malakukan olahraga panjat tebing iko inyo akan mamastikan keadaan fisiknyo benar-benar baik dan energinyo nan cukuik untuak malakukan olahraga ini. Selain itu inyo akan mameriksa tali nan digunakan sabagai keamanan agar katiko ado kejadian nan indak taduga indak manimbulkan resiko nan besar. Tali nan saat iko Dila pacik mamiliki pengait nan dapek dikaitkan ka rompinyo. Selain itu jugo Bila saat iko mamakai helm untuak melindungi kepalanya. Satelah meyakinkan kalau inyo benar-benar siap untuak mamulai olahraga iko inyo akan mamastikan bagaimana inyo akan melangkah.


Indonesia merupakan negara nan punyo banyak makanan khas contohnyo randang. Makanan asli Sumatera Barat iko pernah dinobatkan sebagai makanan paliang lamak se-dunia tahun 2017. Randang alah lamo manjadi kebanggaan dan identitas warga minang. Bahan utamo untuak mambuek randang yaitu dagiang jawi dan bahan-bahan pendukung nan diparoluan contohnyo lado,bawang,sipadeh, kunyik, dan lain-lain. Proses mamasak randang umumnyo salamo ampek sampai limo jam. Proses masak yang lamo ikolah dapek mambuek randang batahan lamo. Biasonyo, randang dihidangkan di acara adat, pernikahan, hari rayo, dan acara lainnyo. Kini randang gampang dicari di saluruah Indonesia contohnyo di rumah makan atau ampera karena randang kini alah banyak menjadi favorit masyarakat indonesia.


Teknologi tabaru kimia yaitu dapek mangubah sabuah foto manjadi manga atau  animasi. Filter anime nan tadapek di aplikasi Tik Tok iko sadang banyak dibicarakan. Dan caro mamakainyo pun cukuik mudah yaitu mambuka aplikasi Tik Tok dan mamiliah  filter manga di manu efek nan taletak di samping kiri tombol rekam. Satelah itu filter manga pun akan muncul dan langkah selanjutnyo yaitu Maambiak  foto nan akan di Analisis untuak dijadikan manga atau animasi. Bisa melalui langsuang difoto di kamera atau Maambiak  foto dari galeri. Jiko Maambiak  langsuang dari kamera mako mangetuk layar sambil mangarahkan ka objek nan akan diproses. Satelah itu akan muncul proses loading nan mamerlukan beberapa waktu dan filter tasabuik akan manampilkan hasil dari gambar nan alah diupload manjadi dari gambar nan alah di upload manjadi karakter Manga atau animasi lain.


Manuruik Imam Bawani, tadapek 3 peran penting nan harus dimiliki dek tokoh agamo. Nan pertamo adolah peran kaderisasi, yaitu tokoh agama harus mampu dengan kemampuan nan nyo miliki untuak melakukan kaderisasi nan dikelola surang atau bisa juo dengan bagabuang ka dalam organisasi. Nan kaduo adolah peran pengabdian, yaitu tokoh agama harus ado di tangah-tangah masyarakaik untuak bisa mambimbiang ka arah nan labiah maju dan mambebaskan masyarakaik dari sagalo belenggu kehidupan. Nan katigo adolah peran dakwah, yaitu bisa mangecek an apo se perbuatan nan ndak  batuah dalam masyarakaik dan maluruihannyo ka jalan nan batuah dan manyadarkan kapado manusia tentang kehidupan masa depan nan labiah elok. Itulah 3 peran penting nan harus dimiliki dek tokoh agamo.


Hiduik batatanggo ko yo gampang-gampang sulik. Apolai batatanggo jo urang nan ndak punyo raso malu, ndak bapendidikan, dan nio manang surang. Sarupo tatanggo ambo di kampuang nan punyo sipaik busuak hati. Kebetulan pekarangan rumah kami bagabuang dan ambo punyo binatang paliharoan nan suko hilia mudiak di halaman tu. Namonyo binatang ma lo ado aka. Kok nyo tacirik sambarangan tu biaso se nyo. Lagipulo kok kuciang ambo tu tacirik ambo selalu mahabehan. Kok tibo dek kuciang nyo nan tacirik ambo ndak pernah heboh do. Tapi ba a lai. Supayo ndak tambah gadang masalah ko ambo basaba se lai karano urang saba disayang tuhan.


Namo den sani, aden adolah salah satu mahasiswi Universitas di Padang. Kini aden lah masuak semester 6. Kapatang waktu libur semester aden pulang kampuang ka singkarak. Den ndak pai balibur kama kama do, yo batua Cuma pulang ka dangau ka tampek amak apak den. Salamo di dangau den batua batua malapehan raso jadi anak kos. Den pupuah lalok sampai siang, makan masakan yang di buek amak den, karajo saketek manolong amak mambarasiahan rumah jo mancuci piriang. Yang den lakuan salamo libur itu itu se nyo. Tapi den sanang karano makan masakan yang di buek dek amak, rasonyo babeda katiko di kos.


Manjadi pengusaha katering di Indonesia sangaik manjanjikan Hal iko karano kebutuhan katering di Indonesia sangaik tinggi. Kebutuhan katering di Indonesia sangaik tinggi karano katering bahubuangan jo kebutuhan pokok. Hal nan mandukuang pandapek iko adolah tingginyo angko pasanan katering. Biasonyo nan mamasan katering adolah perusahaan-perusahaan. Anggap sajo ciek perusahaan mamasan katering sabanyak duo puluah kotak nasi. Manuruik data, jumlah perusahaan di Jakarta sajo mancapai saribu labiah. Bayangkan kalau ado 50 perusahaan sajo nan mamasan katering dalam sahari. Itu artinyo ado saribu kotak nasi nan bisa kito buek. Anggaplah untuang perkotaknyo limo ribu. Itu artinyo dalam sahari kito bisa mandapekan untuang sabanyak limo juta rupiah. Gadang bukan? Jadi kalian tertarik buka usaho katering?


Sabalumnyo bancao puting beliung ko sulik diprediksi, mangko ado eloknyo awak mampersiapkan diri sajak awal jo caro mambangun rumah yang labiah kokoh. Puting beliung ko marupokan fenomena angin yang kancang yang bantuaknyo baputa. Manuruik ambo kalau ado pohon dakek rumah awak yang pohon itu gadang dsn rapuh, saeloknyo di tabeh se. Untuak manghindari hal-hal nan indak diinginkan tajadi, kareno angin puting beliung ko basifaik marusak jadi bisa diprediksikan pohon yang alah rapuh tu bisa tumbang ka arah dakek inyo. Sabalumnyo di barita juo alah tajadi pohon nan tumbang ka arah rumah warga dek kareno angin puting beliung ko. Awak juo harus mempersiapkan kondisi iko dengan mamperkuaik atok rumah awak kalau alun kuaik. Lareno atok rumah yang permanen, tipih kamungkinan untuak tahampeh.


Di Batusangka Sumatera Barat ado ciek bangunan basajarah nan dijadikan tampek wisata. Bangunan basajarah kok banyak didatangi sek masyarakat tarutamo saat libur hari rayo katiko banyak parantau nan pulang kampuang. Namo bangunannyo adolah Istano Baso Pagaruyuang. Bangunan iko adolah museum replika dari istano karajoan pagaruyuang. Istano Baso Pagaruyuang talatak kurang labiah sakitar 5 km dari pusat Kota Batusangka. Istano Pagaruyuang nan asli dibangun di bukik patah dan tabaka karano parang padri pado tahun 1804. Kamudian istano pagaruyuang dibangun ulang, tapi kambali tabaka pado tahun 1966. Pado tahun 2007 tapeknyo tanggal 27 februari, istano baso pagaruyuang pernah tabaka. Kabakaran takadi karano sambaran patuih.


Teknologi tabaru nan sewaktu Corona manyebar pesat di babagai wilayah di dunia mambuek penggunaan Aplikasi Zoom meeting banyak digunakan sabagai media untuak mangadakan rapat sacaro besar. Teknologi tabaru saat iko nan mamudahkan bagi sasaurang untuak mangadakansabuah pembarajaan atau rapat dengan urang banyak nan baasol dari babagai daerah. Manggunoan internet sabagai pendukung untuak manjalankan aplikasi iko mambuek banyak urang dapek mangaksesnyo dan bagabung ka dalam pertemuan ini. Teknologi nan mampermudahkan sasaurang untuak malakukan pertemuan sacaro online iko alah maningkat sacaro signifikan dari tahun 2019 sampai  saat iko corona sahinggo pembarajaan, pekerjaan dilakukan sacaro online. Keamanan nan dijamin oleh aplikasi iko mambuek penggunanyo semakin mampercayai aplikasi tasabuik. Jadi,  katiko kamu indak mamiliki waktu nan cukuik panjang untuak manempuh perjalanan rapat sacaro offline mako pilihan rapat melalui aplikasi iko cocok untuak digunokan.


Saat itu marupokan hari liburan Lisa sasudah satu semaster inyo jalani untuak belajar di kampusnyo nan barado di luar daerah. sebelum pulang kampuang Lisa manyampekkan untuak pai mangelilingi daerah tasabuik . Saat itu Lisa singgah ka Salah satu tampek wisata Jam Gadang nya yaitu Bukittinggi. Lisa mambeli banyak sekali oleh-oleh berasal Dari daerah tasabuik . Partamo Lisa mangunjungi salah satu toko nan Terkenal jobkaripik baladonya. Lisa mamutari toko tasabuik untuak mancari karipik balado jo bumbu nan cukuik banyak. Akhirnyo Lisa mambeli sebanyak 1 kg karipik balado di toko tasabuik . Lalu katiko Lisa mambayar balado inyo taringek jo pesanan ibunyo untuak mambelikan Sanjay. Lisa pun berkeliling toko untuak mancari Sanjay pesanan ibunyo tasabuik . Sasudah basuo barulah inyo mancubo untuak mamilih mano nan kualitasnyo paling rancak. Sasudah ditetapkan pilihannya inyo pun mambayanyo di kasir.


Baru patamo kali ambo barado di kawasan Jabodetabek pas kuliah. Kalau nio kama se kan, supayo ongkosnyo indak gadang awak bisa naiak angkutan umum. Katiko itu ambo nio kumpua alumni di sakolah dulu yang ado di wilayah Jabodetabek. Tampek kumpuanyo lumayan jauah lah dari kosan ambo, untuang se kumpuanyo hari minggu jadi indak manggaduah jadwal kuliah ambo. Sabalum naiak angkutan umum, ambo caliak dulu caronyo di internet. Ambo mamiliah untuak naiak TransJakarta supayo labiah murah dan tampek pambarhantiannyo banyak dan mudah. Ambo caliak baa caro naiak transjakarta tu dan harus naiak transjakarta yang ma kalau nio ka tampek kumpua tu.


Acara kultum nan sadang barlangsuang di sakola kami kini bajalan dengan khitmat. Urang babaris rapi sambia fokus mandangaan acara kultum nan sadang dibawakan. Dengan ekspresi nan samangek mambuek urang tahipnotis jo penampilannyo. Kultum kini disampaian dek siswa kelas sapuluah. Kultum ko dimulai dengan pembukaan nan disampaian dek pembawa acara. Lantuan ayat suci Al-Qur’an nan rancak mambuek perhatian siswa fokus mandangaannyo. Dilanjuikan jo pembacaan kultum dengan tema sedekah. Mambaok hadist dan ayat suci Al-Qur’an sabagai landasan materinyo, sahinggo urang pun mengetahui dasar hukumnyo. Satalah manyampaian ceramah, acara ditutuik jo pembacaan asmaul husna basamo. Walaupun acara balangsuang sakitar 25 minik, audiens nan fokus jo acara indak taraso kalau alah malebihi waktu.


Ambo alah lamo bana nio minta balian kamera idaman ambo ka apak jo amak ambo. Cuman batungguan dulu sampai hari ulang tahun ka 17 kecek amak ambo. Akhirnyo hari yang ditunggu alah tibo, hari ko ambo sanang bana alah dibalian dek amak jo apak ambo Kamera DSLR. Kamera DSLR ko yang ambo impikan, kareno ambo memang nio fokus ka pothografi. Ambo juo akan masuak ka dunia itu, beko amno ambiak juo jurusan nan sarupo. Ambo sanang bana pagi tadi tu alah dikabulkan dek amak jo apak ambo. Hari ko hari dima ambo baumua 17 tahun dan mandapek an hadiah nan sabana ambo sukoi.


Makan seafood tu ndak salalu makan dagiang ikan, tapi wak nisa makan talua ikan nyo lo. Ado makanan namonyo caviar yang tamasuak makanan mahal dan mewah. Harganyo bisa berjuta-berjuta tagntuang jo jenis dan kualitas caviar nyo. Caviar ko bantuaknyo takah manik-manik nan warnanyo ado nan hitam, hijau minyak zaitun, atau abu-abu. Talua-talua caviar ko umunyo diambiak dari ikan sturgeon betina nan ndak dibuahi. Talua tu diagiah garam dek itulah raso caviar ko asin. Nan paliang maha ado jenis caviar beluga. Ukuran taluanyo labiah gadang, montok, dan kokoh dibandiang caviar jenis lain. Warnanyo pun antaro warno abu-abu tarang hingga abu-abu galok. Caviar beluga punyo cita raso nan khas, teksturnyo lambuik bahkan hampia mirip jo mantega.


Jeruk adolah buah dari spesies citrus dalam famili Rutaceae, mangacu pado citrus x sinesis nan disabuik juo jeruk manih. untuak mambedakannyo dari jeruk paik . jeruk barasal dari wilayah nan maliputi tiongkok selatan, india timur lauik, dan myanmar dan panyabuikan jeruk manih paliang awal adolah dalam literatur tiongkok pado 314 sabalum masehi. jeruk banyak ditanam di iklim tropis dan sub tropis untuak buahnyo nan manih. buah jeruk dapek dimakan segar atau diolah untuak di jadian jus atau kulik no nan harum. jeruk ko banyak manganduang vitamin nan baiak untuak tubuah. buah jeruk ko sangaik banyak nan manjuanyo di indonesia. jeruk ko sabagai buah buahan wajib masyarakat indonesia


Nonton film upin ipin di chanel mnc satiok hari jam 4 sampai jam 6. Film ko bacarito tantang anak ketek kamba yang hiduik jo nenek samo kakaknyo di desa nan namonyo durian runtuh. Film ko cocok untuak anak-anak kito sabagai edukasi dan hiburan. Banyak tadapek pelajaran dalam film ko. Pokoknyo sangaik manyanangan untuak anak anak.film ko bacarito tantang hiduik sahari-hari. banyak hal nan lawak lo dalam film ko. duo anak kamba nan banamo upin ipin yang saurang yatim piatu.film kartum ko cocok ditonton untuak anak kito bia ndak kalua rumah dan mambuek urang tuo ndak khawatir jo anak anaknyo salah pargaulan di lua.


Panggunoan laptop sebagai media baraja bisa maagiah manfaaik untuak mampacapek ngarajoan tugas, sebagai tampek mancari literasi media baraja jo dan bisa diakses kapan se. Awak kini paralu mamakai laptop indak urang kantua se tapi anak sakolahan apolai mahasiswa paralu manggunoan laptop. Oleh kareno itu awak paralu juo mambali laptop dengan tau spesifikasi dan yang elok awak bali. Langkah katiko patamo kali mambali laptop yaitu nan patamo cek langko indak unit nyo, kaduo mambaco buku panduan, katigo sabalum tadi awak bali carilah reverensi laptop a yang kan awak bali, siap tu instal aplikasi nan awak paraluan dan jan lupo mambarasiahan laptop sacaro rutin.


Di Indonesia ado anam agamo yang diakui, salah satunyo ado Agama Hindu. Tampek ibadah agamo hindu banamo Pura, hindu juo sabagai agama resmi yang diaakui di Indonesia. Agama hindu juo mamiliki sajarah yang panjang di Indonesia salain Islam. Sabagian gadang umaik hindu barado di Bali dan sacaro umum Pura ko di rancang jo bangunan tabukak yang dikaliliangin dek tembok. Ado yang mangecek an agamo hindu ko banyak bapangaruh dan paliang banyak sajarahnyo dari agamo lain. Manuruik ambo memang paliang banyak basajarah tapi samo se jo agamo nan lain, punyo maso nyo masiang-masiang katiko penyebaran agama nyo masuak ka Indonesia. Salain sabagai tampek ibadah, pura acok juo dijadian sabagai tampek pendidikan formal.


Kapatang tu adolah hari pertamo ambo manggaleh online di shopee. Sampai kini alun ado nan mambali galeh ambo lai do. Jan kan nan mambali, nan bakunjuang ka toko ambo se ndak ado do. Akhirnyo ambo tanyo lah ka kawan ambo nan labiah dulu manggaleh online di shopee, ternyato kecek kawan ambo ko mungkin toko ambo alun terverifikasi sahinggo samo se artinyo toko ambo alun aktif. Setelah ambo cek ternyato batuah. toko ambo alun taverifikasi. Patuik lah alun ado nan mancaliak toko ambo ko. Ibarat kato toko alah baisi cuma rolling door nyo ko alun babukak-bukak dari kapatang. Ba a lo caro urang ka mancaliak.


Mahasiswa adolah invidu yang masiang-masiang punyo karakter babeda. Kemampuan interaksi satiok urang pun babeda. Dalam bangku kuliah kito harus bapandai-pandai dalam mamiliah kawan. Sabalum mamiliah kawan kito harus pahami dulu diri surang, supayo kito tau kito tipe urang kayak apo, sahinggo bisa mancari kawan yang sesuai dan manjalin hungan nan elok. Bukan berarti kito pilah-pilih kawan, tapi dalam bakawan ado kawan nan sekedar kawan, dan ado kawan yang bisa dijadian kawan dakek. Bakawan pun kito harus punyo niek emang untuk bakawan, bukan memanfaatkan urang untuk keperluan pribadi, karano dengan niat yang kayak gitu, bisa mambuek hubungan samo kawan indak rancak. Mari palaweh lingkup patamanan, pabanyak relasi dan pabanyak senyum.


Katiko ambo masih duduak di bangku Sekolah Menengah Pertamo, ado olahraga yang paliang ambo indak sukoi yaitu olahraga voli. Mungkin bagi kebanyakan urang bermain voli tu menyenangkan, tapi indak untuak ambo. Hanyo satu yang ambo sanangi dari permainan bola voli, yaitu menonton permainannyo. Dulu waktu masih SMA banyak siswa yang mamiliah olahraga voli sebagai eskulnyo, jadi ambo acok manonton urang bamain voli dari tepi lapangan. Pernah suatu kali ambo mancubo melakukan olahraga ko, tapi indak pernah satupun service yang berhasil melalui net ke area lawan. Ditambah katiko nio melakukan passing, acok bana bola tu melesat dan mengenai kapalo. Samanjak itu lah ambo indak suko bana bamain voli karano maraso itu bukan passion diri ko.


Samakn gadang samakin banyak pangaluaran. Untuak itu bisnis ruahan bisa jadi solusinyo. Bisnis rumahan adolah bisnis nan kini banyak di pakai dek urang untuak manambah pitih masuaknyo. Bisnis di rumah mamang sanag dan bisa di katoan mudah. Untuang nan di dapek pun akan batambah banyak sairang bakambangnyo bisnis tasabuik. Ado banyak janih bisnis rumahan nan bisa awak lakuan. Babarapo diantaronyo nan bisa di patimbangan adolah. Ide bisnis laundry, zaman kini urang alah samakin sibuak jo karajo masiang-masiang sahinggo susah untuak maluangan wakatu sakadar mancuci. Karano itu laundry bisa jadi piliahan nan di pakai dan diminati. Salain itu bisnis laundry ko mamang manggunoan modal nan tabilang gadang tapi gadang ko Cuma sakali untuak mambali masin. Modal akan baliak sairiang jo bakambangnyo bisnis.


Banyak bana urang nan nio mandaki gunuang kareno nio manikmati pamandangan di ateh nyo dan parjalananyo. Tantu indak mudah sampai ka ateh, kareno jalan yang indak bantuak jalan nan biasonyo. Mandaki paralu kasiapan dan harus dikawan juo jo urang nan bapangalaman. Supayo bisa maagiah tau baa caro hiduik di gunuang, hal apo se nan dibaok jo apo se nan indak buliah dilakuan. Katiko awak alah panek bana tantu awak paralu urang lain untuak manolong awak. Ciri kawan nan inyo setia kawan bisa dicaliak katiko awak mandaki gunuang. Ciri kawan elok yang inyo indak maninggaan awak katiko panek, inyo indak egois, inyo yang nio batanyo apokah awak paralu istirahat, inyo yang indak berang katiko ado nan awak indak tau, yang nio manuntuan awak.


Jiko mandanga makanan pisang panggang tu nan tapikia adolah bantuak pisang nan dikapik tu ditambah meses/ keju samo susu kental manis diatehnyo, itu babeda samo Pisang Panggangh HM Zen iko. Pisang panggang HM Zen iko alah tagak labiah dari 50 tahun di Pasa Ateh Bukittinggi. Pisang panggang HM Zen adolah hidangan pisang ambon nan alah masak tu dipanggang di ateh wadah stainless taba tanpa mambukak kuliknyo sampai isi dalamnyo manjadi lunak. Sasudah masak, pisang disiram jo santan nan cito rasonyo manih jo gurih. Ditambah 2 kapiang roti gabin. Harago dari makanan legend iko hanyo 7 ribu sajo. Murah dan sangaik tajangkau, kan?


Namo den Novia Su Santi, biaso di panggia Via. Aden kini alah masuak kuliah juusan Manajemen di salah ciek Universitas nan cukuik tanamo di kota tampek den tingga. salamo kuliah den taruih manjago pola iduik nan sehat. Den taruih makan-makanan nan bagizi dan manjago olahraga den. Satiok sanjo den salalu manyempatan olahraga lari. Kadang kalau den sibuk den usahoan paliang saketek 3 kali saminggu den pasti lari sanjo. Salain untuak manjago kasehatn den lari karano den mamang suko. Dari ketek den alah suko balari, den acok pulo pai lomba lari dan manang. sangkek itu den sanang bana dan punyo cita-cita jadi atlet lai professional. Tapi karano kaluarga den malarang jadinyo lari Cuma sabagai hobi, indak den jadian untuak karajo.


Sabalum ado kamera hp nan rancak-rancak sarupo kini urang-urang pasti manggunoan kamera dslr supayo hasil foto jadi labiah rancak. Bukannyo balabiahan tapi emang mode itu kenyataannyo. Tapi untuak mambali kamera ko sulik bana karano haragonyo nan salangik. Urang-urang tertentu se biasonyo nan punyo kamera ko. Biasonyo nan punyo kamera ko urang-urang kayo atau ndak potograper bana. Ambo adolah salah satu urang nan punyo kamera dslr cuma kini alah jarang tapakai. Dek sayang kalau dijua akhirnyo ambo sewokan se lai. Kalau kalian punyo kamera dslr dan ndak tapakai saroman ambo ancak tiru ambo untuak manyeokannyo. Bisa labiah bamanfaat baik itu untuak kalian maupun urang lain.


Suatu hari, katiko den salasai malaksanaan rangkaian kagiatan KKN, den jo kawan-kawan sapakaik untuak pai main-main ka salah ciek objek wisata di daerah Subang, yaitu Pamandian Aia Angek Ciater. Jo persiapan nan minim kami bisa dikatoan cukuik nekat untuak malakuan pajalanan tu jo manyewa oto. Salamo pajalanan kami saliang bacarito soal baa mambosankannyo suasana KKN kami dek KKN tasabuik hanyo babantuak pamaparan materi dek dosen kapado para pataranak jawi. Sajujurnyo den kurang suko samo konsep KKN nan model itu. Sasampainyo di Subang, kami langsuang baganti baju untuak barandam. Sakatiko raso KKN nan mambosanan itu tagantian jo angek aia di pamandian Ciater ko.


Mangonsumsi makanan lauik ko atau nan disabuik seafood ko bukan hanyo mancegah tajadinyo depresi, malainkan bisa juo mambantu mangatasinyo. sabuah studi nan dipublikasian dalam jurnal of epidemiology and community health manyabuikan, padusi nan mangonsumsi makanan lauik baresiko labiah randah mangalami depresi dibandiangan jo mereka nan indak mangonsumsi makanan lauik samo sakali. iko karano makanan lauik ko banyak manganduang asam lemak omega 3 nan bisa maningkekan produksi hormon dopamin (hormon manyanangan) jo hormon serotonin (hormon pambaok perasaan bahagia) dalam utak. kaduo jenis hormon ko lah nan paliang baperan pantiang untuak manciptaan suasana bahagia dalam hati dan pikiran kito sarato mancegah depresi.


Manuruik ambo, wajar se kalau ado pro dan kontra masyarakaik kapado tokoh adaik nan tapiliah di suatu kampuang. Sedangkan presiden se nan merupakan kapalo negara banyak juo rakyatnyo nan ndak suko. Memang ndak bisa awak mamasoan urang untuak saratuih persen manyukoi pemimpin baik itu pemimpin negara, pemimpin daerah, maupun pemimpin adaik. Tapi ndak jadi suatu penghalang bagi tokoh adaik untuak tetap selalu berprilaku positif kapado sado masyarakaik nyo walaupun ndak sado masyarakaik nan suko jo caro kepemimpinan tokoh adaik karano nyo punyo tangguang jawab untuak bisa mamimpin saluruah rakyatnyo untuak bisa hiduik sacaro adaik, bukan hanyo mamimpin nan suko jo beliau.


kalian nan nio punyo badan sehat dan bugar, marilah manjalankan olahraga jogging. Olahraga jogging sangaik gampang dilakukan. Jogging indak mamarlukan tampek khusus. Jogging pun indak mamarlukan banyak alat. Ditambah lagi jogging mampunyoi banyak manfaat untuak tubuah kito. Partamo, jogging bisa manurunkan barek badan. Kaduo, jogging baguno untuak mampakuek imun tubuah. Katigo, jogging baiak untuak jantuang. Kaampek, jogging bisa maningkekkan kasehatan paru-paru. Kalimo, jogging bisa manurunkan resistenci insulin. Kaanam jogging bisa mambantu kito mangatasi depresi. Jogging pun baguno untuak maningkekkan kakuatan tulang. Salanjuiknyo jogging bisa mampakuek otot. Kamudian jogging pun bamanfaat sabagai anti penuaan. Terakhir, joggin bisa mambuek kito panjang umua.


Sebagian urang bapandapek kalau hari libur harus diisi jo hal-hal bamanfaaik dan produktif. Misalnyo dengan mambarasiahan rumah, berolahraga, ataupun mampalajari sesuatu nan baru. Tapi manuruik ambo, indak lo ado masalah jikok hari libur dipakai seharian untuak basantai-santai sajo, lalok sampai siang, makan, manonton tv atau youtube. Hal itu dikaranokan di hari-hari biaso beberapa urang alah sibuk jo sakolah, kuliah ataupun karajo nan takadang maabihan waktu sampai malam. Hari libur lah satu-satunyo wakatu luang dima awak bisa baistirahat dan maisi baliak energi untuak persiapan mulai karajo atau sakolah baliak bisuak hari nyo. Tapi jikok sanak sadonyo tetap basamangaik untuak produktif di hari libur tantu ancak bana.


Manjalankan bisnis rumahan mampunyoi sistem bisnis nan tabilang manguntuangkan, iko dikaranokan bisnis dilakuan di rumah surang tanpa harus manyewa tampek usaho. Usaho rumahan marupokan salah satu bantuak usaho nan memang saat kini ko paliang banyak nan nio dek banyak urang, khususnya pado bidang usaha kuliner rumahan. Usaho kuliner kini manjadi salah satu usaho nan paliang banyak digemari dek pandiri usaho. Karano biasanyo makanan memang paliang di cari dek satiok urang, apolagi kaum mudo nan suko balanjo. Dan kito juo tau makanan marupokan salah satu kebutuhan pokok manusia, jadi tak heran bilo jajanan kuliner salalu paliang dicari banyak urang. Untuak mamulai usaho makanan ko bisa disasuaikan jo kamampuan nan dimiliki.


Selain mamasan tiket langsung di resepsionis bioskop, kini teknologi alah mampamudah pelayanan contohnyo mamasan tiket bioskop lalu aplikasi online. Kini, alah banyak urang nan mancubo mamasan tiket online karena babarapo keuntungan nan didapek contohnyo indak paralu antri, kadang dapek menggunoan potongan harga dari voucher nan pernah didapek, dan keuntungan lainnyo. Caro mamesan tiket bioskop online yaitu mengunduh aplikasi. Kaduo, login akun. Katigo, mamiliah kota tampek bioskop pilihan dan mamilih film yang ka ditonton. Kaampek, Mangatur tanggal dan jam tonton. Kalimo, pesan tiket dan mambaya pakai metode pembayaran nan dipiliah. Sudah manjalani sadonyo prosedur sasuai dengan ketentuan , tiket bioskop berhasil didapek.


Marugame Udon tamasuak ka dalam kategori restoran caek saji. Dalam proses mamasannyo samo bantuak restoran capek saji asal Japang nan lainnyo. Patamo-tamo pagawainyo mananyoan nio menu apo, nio udon apo nasi. Sudah tu pagawainyo manyiapan pasanan di muko pambali, dek sistem restorannyo mode dapua tabukak. Salanjuiknyo pambali langsuang maambiak menu nan alah disiapan nan dilatakan di ateh talam nan sabalumnyo alah diambiak jo pambali. Katiko pambali maju bara langkah, pambali akan mancaliak bara macam piliahan tempura sabagai makanan palangkok bantuak udang goreng tapuang, tempura, chikuwa, ayam katsu, dan makanan lainnyo. tempura nan alah dipiliah pambali, dilatakan di cawan nan alah disadioan. Nan tarakhir, pambali di agiah galeh kosong kalau mamasan minuman dek sistem bebas isi nan di jalanan jo Marugame Udon ko.


Ado kawan ambo namonyo si Olivia. Inyo ko punyo pacar namonyo si Toni. Jadi urang ko pacaran memang lah lamo. Kalau kami caliak dari lua si Olivia jo si Toni ko adolah pasangan romantis satu samo lain sahinggo banyak nan di buek baper dek urang ko baduo. Tapi yo sesuatu tu ndak bisa dicaliak hanyo dari lua. Patang si Oliv ko datang ka kostan ambo manangih-nangih karano nyo lah stres bana manjalani hubuangan jo si Toni ko. Nyo ndak tahan lai dengan perlakuan si Toni nan suko main tangan katiko sadang emosi. Jujur pas kawan ambo bacarito tu ambo ndak pacayo, tapi itulah kenyataannyo. Akhirnyo ambo suruah se si Olivia untuak samantaro tingga di kostan ambo sahinggo nyo ndak maraso surang katiko dalam kondisi sulik sarupo tu.


Katiko awak baru karajo di sabuah parusahaan atau kantua tantunyo awak gugup waktu bary mulai karajo, tanang ado babarapo tips nan bisa awak lakuan supayo capek baradaptasi di kantua. Nanpatamo tantu basikap ramah, sopan dan positif hal iko pantiang untuah mambangun kasan nan elok sahinggo awak disukoi dek urang kantua. Manunjuakan inisiatif nan elok, katiko jadi anak baru jan tarlalu mamiliah dalam karajo katiko awak bisa manolong usahoan untuak manolong tanpa di minta. Rajin mancatat, maksudnyo disiko awak haris mandangaan, mancermati dan aham apo sajo tugas awak di kantua. Banyak basosialisasi, karano anak baru tantunyo awak asiang jo urang disitu, makonyo awak harus rajin basosialisasi. Nan terakhir fokus, walaupun awak basosialisasi awak jugo harus tatap fokus jo karajo awak, ingek awak disiko untuak karajo.


Urang banyak jo nan bajualan online kulek-kulek ko yo. Jadi ambo sarankan juo ka kakak ipar ambo untuak jualan karipiak sacaro online. Apolai karipiak inyo lamak-lamak bana, ado pisang, ubi, dan lain-lain. Kecek kakak ipar ambo ko nan lamak mambuek karipiak sanjai rasonyo lamak dan mudah bana. Patamo kupeh singkok dan barasiah an, siap tu goreng ubi nan alah dipotong, katigo siapan samba nyo, siap tu kalau bumbu balado alah jadi masuak karipiak tu. Masuak an katiko bumbu balado ko masih angek. Memang batua lamak bana karipiak sanjai kakak ipar ambo ko. Katiko inyo jua online banyak urang nan mambali dan maagiah review kalau karipiak nan inyo jua lamak.


Macam-macam olahraga ekstrim, partamo Acroyoga, adolaha kombinasi akrobat dan yoga. Balatiah konsisten acroyoga dan mambari manfaat untuak kesehatan badan dan kasehatan mental. Acroyoga biasonyo dilakukan bapasanagan sakitar 2 sampai 3 urang. Kaduo, base jumping, adolah olahraga ekstrem nan mambutuahkan parasut. Caro malakukan base jumping yaitu malompek dari tampek tinggi, lalu pado tingkek tatantu sabalum mancapai tanah, parasut alah harus dikambangkan. Katigo, sky diving atau tajun payuang adolah olahraga nan dilakuan dengan caro malompek dari ateh kapa tabang. Tantu indak hanyo malompek, tapi harus mampasiapkan alat bantuak parasut. Salanjuknyo, capoeira adolah seni bela diri nan disamarkan sabagai tarian dek budak Afrika di Brazil sakitar tahun 1500-an. Itu dikaranokan budak nan balajar bela diri dikhawatirkan dapek mambarontak.


Bulu babi adolah salah ciek biota lauik nan babantuak bulek dan di sakitar cangkangnyo tadapek duri-duri nan cukuik tajam sarupo duri landak. Di baliak bantuaknyo nan ngeri dan baduri tadapek sasuatu nan disabuik gonad. Gonad bulu babi bacito raso lamak dan haragonyo cukuik maha. Gonad bulu babi nan segar bawarna kuniang tarang, rasonyo lambuik bantuak mentega. Di Japang, gonad bulu babi disabuik juo jo uni yaitu bahan untuak sajian sushi jo sashimi. Walaupun cuma saketek nan bisa diambiak dari bulu babi iko, harago nan dipakuak cukuik maha, sakitar 40 ribu-an. Hal tasabuik disababan dek bulu babi cukuik payah dicari dan caro pangolahnnyo nan payah.


Ado babarpo kauntuangan nan bisa didapek an katiko mamiliah untuak mamulai wirausaho. Kauntuangan manjadi wirausaho adolah mamiliki kasempatan untuak labiah laluaso mangatur karajo surang, tamasuak jam karajo dan hari libur. Awak bisa pulo mangasah kamampuan diri dan maningkek an daya kreativitas. Bisa mancaliak potensi diri, baik manjdai saurang pamimpin atau saurang pabisnis. Indak takacuali pado akhirnyo bisa mambukak lapangan karajo baru bagi masyarakat. SAlainitu, kauntuangan manjadi wirausaho adolah manghasilkan kauntuangan nan bisa digunoan sabagai modal tambahan atau bahkan tabungan untuak maso depan. namun ado pulo kakurangan nyo pulo bantuak risiko kahilangan babagai macam investasi, baban karajo nan barek, mandapek an paghasilan jo waktu nan indak atau alun pasti.


Sabagai saurang karyawan nan mamiliki kebebasan untuak mangerjakan Tugasnyo dimapun dan kapanpun  asalkan tugas nan diberikan sasuai target. barikut kelebihan sabagai  karyawan nan statusnyo dapek bekerja dima sajo atau work from anywhere.  partamo,  inyo dapek mangerjakannyo dima sajo nan inyo mau.  kaduo,  dapek dikerjakan kapanpun asalkan Jadwal untuak mangumpulkan tugasnyo  tepat waktu dan sasuai jo target.  katigo,  dapek manentukan cuti kapanpun asalkan  pakerjaan alah diselesaikan. kaampek,  dapek  mangurangi biaya hidup karano pakerjaan iko dapek dilakukan di rumah sahinggo indak perlu lai mangeluarkan ongkos untuak ka kantor  maupun uang makan sahari-hari nan bisa sajo dikeluarkan katiko bekerja langsuang di kantor perusahaan.


Liburan taruih manjadi wakatu nan ditunggu-tunggu dek hampia sadoalah urang, tamasuak Indah. Indah paliang suko pai liburan ka tampek-tampek wisata alam. Contohnyo sajo hari libur semester patang ko, Indah pai balibur ka ngarai. Indah bakaliliang ngarai, mulai dari mandaki janjang great wall nan kecek urang sarupo jo tembok cino. Sapanjang jalannyo di kiri kanan nampak pamandangan nan hijau dan asri. Indak baduto urang nan mangecekan kalau ngarai ko adalah salah satu ikon wisata alamnyo Bukittinggi. Tarago mandaki jo manuruni janjang nan panjangnyo hampia sakilo, Indah maniakmati pemandangan nan indah pulo. Indak lupo pulo bafoto-foto. Salasai dari sinan Indah pai mancuci jo marandam kaki di sapanjang sungai di ngarai. Lasuah juo kironyo main aia sasudah bapaneh-paneh jo bakaringek ko.


Ambo kapatang baru dari tampek makan yang ado menu fuyunghai nyo jadi kini ambo nio mancuboan buek surang soalnyo caro mambuek nyo kan ndak lo ribet bahan utama nyo pun dari talua. Fuyunghai ko mudah di dapek an bahannyo biasonyo disatiok rumah pasti ado. Caro mambuek nyo pacahanan taluan aduak rato agiah garam saketek, siap tu masuak an juo wortel,kubis dan suwiran ayam, goreng se lai talua tu tapi awak tiriskan dulu soalnyo setelah iko awak harus manumih bombay, bawang putih dan cabe agiah saos tomat dan saus tiram aduak rato , terakhir pas alah masak awak siraman ka talua yang alah ado. Bantuak itu se nyo caronyo jadi ndak ado alasan untuak awak ndak bisa masak talua mode lain


Virtual reality marupokan bantuak nyato dari parkambangan teknologi nan tajadi di dunia. Virtual reality iko sangaik canggih karano mampu manciptakan simulasi. Simulasi nan diciptakan dek virtual reality mampunyoi kamiripan dengan nan ado di dunia nyato. Virtual reality biaso dipakai untuak manonton film atau untuak bamain game. Hal iko disababkan karano virtual reality mampunyoi kamampuan untuak manyimulasikan kaadaan seperti dunia nyato. Virtual reality iko bukan hanyo bukan hanyo bisa mambuek kito mancaliak layar, tapi labiah dari itu. Pangguno pun bisa tanggalam dan barinteraksi jo dunia tigo dimensi. Salain bisa manciptakan simulasi dunia nyato, virtual reality pun bisa manciptakan simulasi dunia nan babeda dan atau hasil dari imajinasi.


Yohannes Christian John atau nan labiah dikenal sabagai Chirs John. Lahia di Banjarnegara, 14 September 1979. Chris John ko adolah salah satu petinju nan sangat terkenal di Indonesia.  Prestasi-prestasi nan alah nyo torehkan sangaik mambuek bangga bangsa Indonesia.Beberapa prestasinyo antaro lain adolah Chris John mancatatkan rekor sabagai juara dunia kelas bulu pertamo nan berasal dari Indonesia Selain itu, Chris John pernah lo manjadi rekor sabagai patinju kaduo talamo nan manjadi juara tinju sapanjang maso. Chris John adolah atlet tinju ka 5 nan berhasil maraiah gelar juara dunia nan berasal dari Indonesia setelah Ellyas Pical, Nico Thomas, Ajib Albarado, dan Suwito Lagola.


Partandiangan adolah suatu bantuak kagiatan nan marupokan suatu ajang kompetensi atau partandiangan untuak mandapek an kamanangan dari mangalahkan lawan tandiang, biasonyo ado di partandingan olahraga, partandiangan kesenian, dan bidang lainnyo. Olahraga hakikatnyo mambangun sportifitas nan mano sportifitas tu timbua karano adonyo partandiangan. Partandiangan olahraga malatiah sasaurang untuak labiah bisa manjadi urang nan bisa bakarajo samo dengan elok, malatih skill, mambaco situasi dan dapek belajar dari lawan tentang babagai teknik nan di pakai dalam pamainan. Ciri khas dalam partandiangan olahraga ko adonyo wait nan maatur jalannyo partandingan, kaduo tim nan akan batandiang dan superter nan mamariahkan partandiangnan, nan maagiah semangek untuak tim kasayangannyo.


Bisnis bisa sajo tibo-tibo bangkrut kalau awak indak peka. Sabuah bisnis nan alah gadang ataupun masih ketek akan sangat di sayangkan kalau marugi. Karano itu sabalum tajadi atau makin parah awak harus peka jo kondisi parusahaan. Jikok awak nio tau parusahaan marugi atau indak, awak bisa mancaliak di laporan labo rugi. Jikok angko rugi labiah gadang di bandiang untuang artinyo parusahaan sadang marugi. Karano laporan labo rugi adolah salah ciek laporan kauangan nan mancaliakan rincian pandapekan, pangaluaan, sarato labo atau karugian yang dihasilkan parusahaandalam pariode atau waktu tatantu. Di dalam laporan ko tadapek pulo biaya operasional. Jikok alah mancaliak laporan labo rugi ko, awak bisa tabantu untuak manganalisa dan maabiak kaputusan untuak maso mandatang. Laporan labo rugi ko akan manjadi tolak ukua dan pambalajaran sahinggo parusahaan dapek malakuan kinerja nan labiah ancak atau elokdi maso depan. Mako dari itu sabuah bisnis harus punyo laporan kauangan dan rajin mamantaunyo.


Keanekaragaman suku di Indonesia alah manjadi kebanggaan bagi saluruah rakyat Indonesia. Identitas satiok daerah nan dapek dicaliak dari rumah adek nan inyo punyo. Perbedaan nan dimiliki satiok daerah mambuek daerah tasabuik mampunyoi masing-masing ciri khas. Dalam panantuan bantuak rumah adek pun indak sambarangan hal iko didasarkan dengan mancaliak latak geografis, hasil alam, dan lain sabagainyo. Di Indonesia alah ado 34 rumah adek nan banyak diketahui dan sabagai identitas resmi suatu daerah. Walaupun ado perbedaan dalam identitas satiok daerah iko indak manjadian Indonesia tapacah manjadi babarapo bagian karano semboyan nan dianut yaitu Bhineka Tunggal Ika artinyo walaupun babeda tetap satu. Perbedaan rumah adek iko hanyolah samato-mato untuak mangenali kehidupan di suatu daerah dulunyo.


Tahun lalu Haikal baru sajo manikah jo pacarnyo. Haikal mandapek kado dari kantua tampek inyo bakarajo. Kado tersebut barupo masin cuci. Kawan-kawan kantua Haikal patuangan untuak mambali masin cuci sabagai hadiah parnikahan Haikal. Masin cuci nan dibalikan pun bukan masin cuci abal-abal. Kawan-kawan Haikal mambalikan masin cuci nan digemari dek banyak urang, yaitu masin cuci bamerk polytron. Masin cuci nan dibalikan dek kawan-kawan kantuanyo marupokan masin cuci nan hanyo mampunyoi ciek tabuang. Namun, walaupun hanyo mampunyoi ciek tabuang, masin cuci iko mampunyoi hargo nan cukuik maha. Maliek dari situs rasmi polytron, hargo masin cuci ciek tabuang adolah sakitar 1,8 juta sampai 2 juta. Hargo itu tantunyo cukuik maha untuak dijadikan kado parnikahan.


Mananam tanaman elok juo awak lakuan kalau ado waktu langang. Misal awak mananam bunga atau sayau atau tanaman yang bisa manyajuak an lingkungan rumah awak. Katiko awak bacocok tanam tantu awak harus tau baa caro marawaiknyo juo. Manuruik ambo katiko awak mananam tanaman juo hal yang bisa disabuik an olahraga lah jadi awak labiah bugar tubuh awak. Kareno kan awak manggaruah tanah, maisi pot, mamindahkan pot dan lain-lainyo yang mambuek awak mampunyoi aktivitas daripado awak indak manga-manga dan anok se. Labiah elok kalau awak malakuan aktivitas mananam ko. Kareno lai elok juo untuak mato awak mamandang tanaman dan sajuak juo jadinyo mato mamandang.


Patang ko rami bana di Youtube urang makan ayam goreng tapuang barbeque dari richeese factory. Padohal tampek makan ko lah lamo tapi kini lo baru banyak nan mancubo. Tapikia dek ambo untuak masak saroman tu di rumah. Soalnyo suami ambo suko bana lo jo ayam richeese factory tu. Pas ambo cubo untuak masak ayamnyo, ba a kok ndak sarupo jo mode ayam richeese nan biaso ambo makan. Warna ayam tapuang nyo agak pucek dan pas di gigik agak kareh. Ditambah lo saus nyo tarang bana mode saus samba ayam MCD. Ndak pulo kental jadi ndak malakek ka ayamnyo. Tapi kok rasonyo alah mirip saroman ayam richeese tu. Ambo pikia apo lah nan salah ko yo. Bisuak ambo cubo mamasaknyo liak. Mudah-mudahan labiah sukses daripado iko.


Dalam sagalo macam olahan makanan dari ikan, salalu manganduang nlai gizi nan rancak untuak tubuah kito. karano ikan manganduang lamak omega-3   EPA jo DHA nan bafungsi malindungi jantuang dan mangurangi kadar kolesterol dalam hati dan jantuang, kamudian kandungan tadi tadapek zat pancerdas utak. vitamin nan laruik dalam aia dan tadapek dalam ikan adolah 4 vitamin nan tagolong dalam famili vitamin B, yaitu B6, B12, Biotin dan Niacin. Mineral - mineral nan takanduang dalam ikan antaro lain magnesium, phospor, iodium, flour, zat besi, copper, zinc, dan selenium. Ikan dari lauik banyak manganduang ioudium untuak mancegah panyakik gondok. Kulik ikan pun mamiliki khasiat untuak kesehatan mato dan kekebalan tubuah karano manganduang vitamin A dan B2


Nenek ambo acok bacarito tentang maso-masonyo ketek dulu. Nenek ambo bacarito kalau pas zaman nyo ketek dulu tugasnyo di rumah tu adolah manggiliang lado jo rempah-rempah dapua. Wakatu tu masih alun ado blender. Urang-urang harus manggiliang lado, rempah-rempahan, dan bahan-bahan mamasak lainnyo pakai batu lado atau batu giliang. Paralu tanago ekstra untuak manggiliang ko tadi. Talabiah manggiliang lado, alah mato padiah alun lo siap manggiliang tu pasti tangan angek-angek dan lamo hilangnyo. Kini urang lah lamak, apo-apo tingga blender. Proses mamasak jadi sabanta. Hasilnyo labiah aluih. Memang samakin lamo samakin sanang. Apo-apo lah serba masin dan tanago ndak talampau takureh.


Liburan semester katiko kuliah manjadi agenda refreshing jo kawan kawan kampus. salamo liburan kami jalan jalan ka puncak manikmati udaro segar. Tapi salamo perjalanan ko puncak salalu macet panjang karano banyaknyo urang nan pai balibur ka puncak tu. satiok simpang nan ado dipuncak tu salalu tajadi kemacetan. padahal alah ado polisi nan maatur jalan ko, tapi salalu macet tu nan awak sobokan. mau ndak mau kami taruihan ka ateh karano tingga saparampek jalan lai kami sampai. kemacetan puncak ko harus dibuek sistem bukak tutuik di jam jam tertentu, karano intensitasnyo naiak tu di pagi hari dan kalau sore hari ka malam tu alah arah turun urang ko rato rato.


Ambo labiah mamiliah untuak mambuek surang makanan untuak anak ambo soalnyo kini alah banyak alat yang bisa mempermudah awak untuak mamasak makanan bayi. Bayi kalu makan tantunyo harus halui ndak bisa tekstur makanannyo samo bantuak awak urang gadang. Ambo dirumah suko bana mamakai blender untuak ma aluihan makanan anak ambo jadi maso MPASI untuak bayi ko indak manyusahan ambo, kalau zaman dulu kecek amak ambo ma ado blender jadi masak agak lamo saketek supayo tekstur yang dimakan jo bayi ko lambuik. Untuang se ambo di zaman kini ado blender soalnyo indam mamakan waktu untuak mambuek makanan untuak anak ambo yang masih bayi.


Bagi kalian nan masi binguang ba a caro mambuek laptop ndak tangang-tagang iko ado beberapo caro nan bisa kalian lakukan. Nan pertamo, hapuih program-program dan media-media nan ndak paguno di laptop kalian karano itu akan mambarek an karajo laptop. Abis tu barantian program-program nan bajalan sacaro otomatis dan cubo instal anti virus nan ringan dan sederhana. Selain tu bisa mahapuih cache sacaro berkala dan maubah pengaturan daya ka High Performance. Kalau beberapo caro ko alah kalian lakukan tapi laptop kalian masih lemot sarancaknyo cubo lakukan instal ulang laptop. Beko pasti laptop kalian akan jauah labiah ringan sahinggo jarang tagang-tagang. Kalau lah mode tu kalian pasti bisa bakarajo labiah tanang.


Sepakbola adolah olahraga nan sangaik digemari dek hampia saluruah urang nan ado di dunia ko. Untuak mamainkan sepakbola tantu kito mambutuahkan alat-alat. Satidaknyo ado 5 alat nan harus kito punyo agar kito bisa bamain sepakbola. Partamo, untuak bamain sepakbola kito tantunyo harus mampunyoi bola sepak. Salanjuiknyo, kito harus mampunyoi gawang nan akan manjadi tujuan akhir dari parmainan. Gawang bisa dibuek manggunokan paralon nan diantakkan ka dalam kaleang cat baisi semen. Kamudian, katigo sabagai pamain kito harus mampunyoi kaus kaki. Lalu kito pun harus mampunyoi alat palinduang tulang kariang atau nan biaso disabuik deker. Terakhir kito harus mampunyoi sapatu bola agar kaki kito talinduang salamo bamain.


Olahraga adolah kegiatan nan sangat penting untuak awak lakukan demi manjago kebugaran tubuah. Ndak cuma sekedar sehat nan awak dapek, olahraga bisa mangalua an senyawa kimia nan buek perasaan labiah sanang dan bahagia. Selain tu, bagi nan punyo badan gadang olahraga bisa mambuek barek badan takontrol jiko dilakukan sacaro teratur, sahinggo labiah pacayo diri. Caliak lah urang nan suko baolahraga pasti auranyo labiah kalua dibandiangkan urang nan ndak suko baolahraga. Akan nampah labiah layua badannyo. Jadi, kalau ado wakatu luang kalian bisa bana melakukan aktivitas olahraga. Ndak mesti pai ka tampek gym, cukuik di rumah se kalian alah bisa baolahraga. Salam sehat untauk awak sadonyo.


Karak kaliang marupokan salah satu oleh-oleh nan paliang dicari dek wisatawan katiko bakunjuang ka sumatera barat. Makanan khas sumatera barat ko ampia salalu ado di saluruah toko oleh oleh khas minangkabau. Karak kaliang mamiliki raso nan guriah, renyah, dan cocok untuak manjadi camilan. makanan ko tabuek dari olahan ubi kayu atau singkong ko di produksi di sajumlah daerah saparti, Payakumbuah, bukik tinggi, jo sijunjuang. Karang kaliang ko mampunyoi namo lain aklau di padang adolah kue lapan lapan nan atrinyo adolah delapan delapan. Pambarian namonyo lapan lapan bisa jadi tarinspirasi dari bantuaknyo nan manyarupoi angko lapan. karak kaliang ko kini manjadi oleh oleh favorit nan mampakayo karagaman kuliner minangkabau


Olahraga kalau dek ambo memang manjadi caro nan paliang ampuh untuak mailangan stres. Kalau ambo maraso alah panuah bana utak ko dan maraso stres. Ambo langsuang olahraga yoga, biasonyo ambo olahraga banyak macam cuman kalau katiko stres memang acok ka yoga. Yoga marupokan olahraga yang ampuh untuak awak nan sadang stres kareno bisa mailangan stres. Caro yoga supayo bisa mailangan stres sebagai barikuik, patamo fokuskan diri, kaduo tanangan pikiran, katigo lakuan sacaro batua gerakannyo, malakuan panapasan dalam dan relaksasi. Kareno dengan awak malakuan yoga jo caro barikuik bisa mambuek awak mangurangi katagangan fisik yang timbua akibaik stres nan awak alami.


Bagi kawan-kawan nan bakunjuang ka Kota Bandung ayo manginap di hotel sheraton. Kawan-kawan harus manginap di hotel sheraton karano hotel sheraton manawarkan banyak fasilitas kelas ateh. Hotel sheraton mampunyoi kolam ranang nan rancak dan barasiah. Kamudian hotel sheraton mampunyoi suasana nan samo seperti di rumah. Posisinyo nan dakek jo alam dan tanang mambuek hotel iko mampunyoi perbedaan suasana jo hotel-hotel lainnyo di kota gadang. Hotel sheraton mampunyo pagawai nan ramah dan sopan. Palayanannyo rancak dan mamuehkan. Kamudian hotel iko pun mampunyoi kasua nan ampuak dan toilet nan barasiah. Terakhir? karano posisinyo man dakek alam mambuek hotel iko mampunyoi pamandangan nan rancak. Jadi bilo kalian akan manginap di hotel sheraton?


Salain futsal, olahraga nan mampunyoi banyak manfaat untuak tubuah adolah ranang. Olahraga ranang mampunyoi banyak manfaat untuak tubuah dan mental kito. Partamo, ranang bamanfaat untuak mambangun maso otot kito. Hal iko diakibatkan karano tubuah kito bagarak malawan arus aia. Kaduo, ranang dapek manjago kasehatan jantuang dan paru-paru kito karano ranang dapek malancarkan aliran oksigen dan darah. Kamudian ranang dapek mangandalilan stres. Ranang pun dapek mangatasi nyeri sendi nan kito rasokan sahinggo dianjurkan untuak urang nan mangalami arthritis. Ranang pun dapek mangatasi insomnia. Hal ikl karano tubuah akan manjadi labiah bugar dan mambuek lalok labiah nyenyak. Terakhir, ranang dianggap baiak bagi pandarito asma.


Di kantua ado banyak tipe manusia, ado nan namonyo pamimpin, biasonyo pamimpin adolah urang nan didangaan, di hormati dan di hargai, mereka ko takun dan sarius jo apo nan di karajoan. Nan ka duo ado pulo mikromanejer, biasonyo urang ko mangawasi bawahannyo tarlalu ketat sahinggi agak kurang disukoi. Salanjuiknyo ado tipe panuah samangek, nah tipe iko biasonyo banyak mangecek, suko batindak sacaro spontan dan suko mangarajoan banyak hal basamoan. Ado pulo nan sistematis, nan mangarajoan sasuatu harus baurutan. Anti sosial, kalau nan iko labiah sanang karajo dan maabihan wakatu surang. Kalau nan humoris biasonyo urang nan bisa mancairan suasana dan manyanangan. Ado pulo nan pamaleh, nan indak mangarajoan karajonyo sampai salasai. Kabaliakan dari pamaleh ado tipe nan over atau karajo balabiahan, iko urang nan indak manolak karajo apo sajo dan salalu di karajoannyo. Karano banyak janih urang tantu awak akan baraja banyak pulo. Karano itu mari bagabuang dan jadi salah ciek pakarajo kantua.


Indonesia adoloh pulau nan eksotis nan romantis jadi ndak cuma Maldives se yang ado pulau resort, di Indonesia ado yang namonyo pulau cinta. Pulau Cinta talatak di Teluk Tomni, Gorontalo. Diagiah namo pulo cinta karena resort nyo kodibuek bantuak jantung hati. Pulau ko punyo daya tariknyo surang dengan hamparan lauik yang bersih dan jernih. Pulau eksotis nan romantis ko masuak ka dalam daerah coral triangle, mangkonyo lauik disekitar pulao ko punyo tarumbu karang yang laweh. Jadi buek yang nio pai jo pasangannyo ndak paralu jauh-jauh ka maldives, pai se ka Pulau cinto bisa menikmati menyusuri pulau, adoloh treking, stargazing night, dan adolo snorkeling dan diving.


Namonyo se iduik. Pasti ado se masalah nan datang. Mode itu lo hubuangan jo kawan. Ndak salamo nyo hubuangan wak elok. Kadang masalah ketek se bisa jadi gadang. Sampai-sampai ndak basapoan karano hal sepele ko. Mako dari itu ado hal nan paralu wak paratian supayo konflik jo kawan ko bisa tahindari. Nan pertamo, anggaplah perbedaan pandapek tu hal biaso. Nan kaduo, jan maraso paliang santiang karano biasonyo urang nan punyo sipaik mode ko cenderung ado raso ongeh di dirinyo. Ujuang-ujuangnyo maanggap urang ko engak se sadonyo. Nan katigo, ingeklah kebaikan nan pernah nyo pabuek dek kawan kalian tu sahinggo bisa manutupi kesalahan ketek nan nyo pabuek.


Ado carito nan dapek awak contoh dari panonton nan barasa dari Japang. Katiko Piala Dunia 2022 nan lalu di Qatar, ado pamandangan nan manarik dari panonton Japang. Panonton Jepang ko salasai inyo manonton langsuang mamunguik sarok nan ado di sakitar stadion. Maskipun itu indak sarok dari supporter Japang. Sifat nyo iko alah tanamo dari dulu kalau urang Japang ko sangaik mamparhatian nan namonyo kebersihan. Urang Japang ko terkenal jo ketertiban nan luar biaso. Katiko Jepang marayoan kalau Japang masuak semi final di Piala Dunia, urang abiah marayoan di tangah jalan katiko lampu merah sajo, abis itu bubar dengan tertib dan indak mangganggu lalu lintas saat itu.


Duo hari nan lalu ambo dan keluargo pai jalan-jalan ka daerah gondangdia. Sabalum pulang ka rumah kami menyempatkan diri makan di salah satu kadai nasi goreang seafood di daerah Cikini. Sabananyo bukan kadai sih, karano urangnyo manjua nasi goreang seafood manggunokan garobak. Namun, si panjua telah buka di sinan salamo kurang labiah 10 tahun. Itu artinyo tampek itu lah manjadi tampek mangkal sajak lamo. Nasi goreang seafood nan ambo pasan mampunyoi raso nan cukuik lamak untuak ukuran nasi goreang garobak nan dijua dengan hargo nan murah. Toping seafoodnyo indak terlalu banyak dan indak cukuik. Toping seafood di nasi goreangnyo hanyo ado cumi dan udang. Namun dengan hargo nan cukuik murah ambo raso wajar kalau topingnyo hanyo saketek.


Ado lagu populer juo dari Papua namonyo lagu daerah Sajojo. Sajojo adolah salah satu lagu populer dari daerah Papua. Lagu ko mendeskripsikan ado seorang gadih kamek, inyo disayang bana oleh kaduo urang tuonyo dan banyak dicintai jo didambakan laki-laki karena paras nyo kamek. Urang papua akan manyanyikan lagu ko dengan panuah kaceriaan, tarian ko juo cukuik mudah awak ikuik an karena dengan malumpek ke kanan dan ke kiri. Sajojo iko lagu daerah yang banyak diketahui oleh urang banyak artinyo tamasuak lagu yang populer. Di sakolah se awak pasti pernah manyanyikan lagu daerah asal papua "Sajojo". Indak dinyanyian se, lagu ko dibuek juo untuak senam di pagi hari di sakolah.


Oto listrik marupokan kandaraan nan bahan bakanyo mamanfaatkan tanago listrik. Oto listrik mampunyoi 4 jenis, antaro lain BEV, HEV, PHEV, dan FCEV. Prinsip karajo oto listrik babeda-beda tiok jenisnyo. Sacaro umum prinsip karajo oto listrik saindaknyo ado 5 prinsip karajo. Partamo ndak beda jauah sabananyo, yaitu dengan mainjak pedal oto. Kamudian katiko pedal diinjak, controller akan maambiak sarato mangatur dayo listrik dari baterai traksi dan inverter. Salanjuiknyo, dengan pangaturan dari controller tadi, inverter kamudian mangirimkan sajumlah energi listrik ka oto sasuai jo kadalaman takanan pado pedal. Kamudian motor traksi listrik mangubah energi listrik manjadi energi mekanik. Satalah itu barulah putaran dari rotor pado motor akan mamuta transmisi sahinggo roda baputa lalu oto pun akan bergerak.


Katiko ambo liburan ka jogja ado pengalaman nan ndak bisa terlupakan yaitu di saat kami sakaluarga mancubo makan ayam bakar urang jawa untuak pertamo kalinyo. Tampek kami makan tu namo restorannyo lombok ijo. Awalnyo ambo agak ragu makan ayamnyo soalnyo masih ado kuliknyo. Biasonyo ayam bakulik nan ambo makan cuma ayam KFC. Tantu ambo agak gali mamakannyo soalnyo masih nampak pori-pori kulik ayamnyo. Cuma dek bumbu ayam bakarnyo ko keliatannyo lamak dan saroman jo ayam bakar nan biasonyo ado di buku-buku resep mayakinkan ambo untuak mancubonyo. Ruponyo lamak bana. Kuliknyo tu bana nan lamak. Samanjak tu satiok makan siang kami di jogja pasti selalu makan ayam bakar lombok ijo ko.


Bagi kalian nan nio punyo badan gagah, kencang, baotot, paruik six pack, mako kalian harus rajin baolahraga. Selain olahraga tu mambuek badan sehat olahraga bisa lo mambuek badan kalian nampak labiah babantuak dan labiah proposional jiko dilakukan dengan caro nan batuah. Kini alah banyak tampek gym nan mamiliki program iko. Kalian bisa pakai jaso pelatih di tampek-tampek gym untuak mambimbiang kalian agar bisa mandapek an badan sasuai nan kalian inginkan. Bagi kalian nan badannyo kuruih bisa jadi labiah barisi, begitu pun sabaliaknyo. Makonyo jan talampau banyak pertimbangan. Capeklah daftar jadi anggota gym di tampek nan kalian suko. Samakin capek kalian mulai samakin capek lo kalian mandapek an hasilnyo.


Kini banyak lo miniatur-miniatur rumah adat nan dijadikan kerajinan tangan dek anak-anak sakolah. Berdasarkan hasil wawancara jo salah seorang murid nan mambuek karya rumah adat dari stik es ternyato ndak mambutuahkan waktu nan lamo untuak mambueknyo. Cukuik hanyo dalam waktu 5 minik. Nan pertamo buek dindiang nyo dulu. Buek stik ko manjadi sagi ampek. Setelah tu, agiah lem di ujuang-ujuang stik supayo nyo malakek. Kemudian bariskan stik es krim tadi untuak maisi petak sagi ampek nan alah di buek tadi manggunokan lem. Harus rapek-sarapeknyo. Kalau alah salasai bagian dindiangnyo lanjuik buek atok rumah. Ambiak 3 stik mambantuak sagitigo dengan ujuang stik nan bakumpua di ateh atoknyo dan jejerkan stik lainnyo untuak maisi bagian atok nyo. Kalau alah salasai tingga di rakik se dindiang jo atoknyo tadi. Terakhir, tingga tambahan se jendela, pintu,manggunoan stik es nan dibuek labiah timbul dibandiang dindiang-dindiangnyo nan lain. Rumah adat sederhana dari  stik es pun salasai dibuek.


barikuik tata caro mamakai pisau nan baiak jo batua sasuai fungsinyo. partamo, balilah pisau serbaguna jiko awak cuma punyo satu ruang untuak pisau ko. pisau ko bisa digunoan untuak mamotong, mairis jo mahasilan barbagai jenis potongan lain. gunoan pisau koki untuak mamotong atau mairis. pisau koki ko bafungsi untuak malakuan karajo barek. bagi babarapo koki, pisau koki nan rancak adolah satu satunyo peralatan nan dibutuahan di dapua. nan baguno untuak mamotong buah ketek ketek, maancuan bawang putiah, dan mamotong bawang merah.piliah pisau nan barek jo kasaimbangannyo baiak. katiko pisau nan digunoan mampunyoi barek jo kasaimbangan nan baiak, akan mambuek kenyamanan katiko pamakaiannyo.


Mangecek an tentang Kisah nabi musa tantu indak lapeh juo jo firaun. Nabi musa hiduik pado zaman kekejaman kuaso mesir, Rajo fir'aun. Wakatu nabi musa baranjak dewasa, nabi indak suko jo kekuasaan fir'aun yang sawenang-wenangnyo. Untuak mambarantas kekejaman fir'aun ko banyak mukjizat yang diagiah Allah SWT kapado nabi musa a.s. Awak pasti pernah mandanga tongkaik nabi musa yang bisa mambelah lauik. Pado saaik itu nabi musa jo pangikutnyo dikaja dek firaun dan pasukannyo. Ciri-ciri tongkaik nabi musa bisa dikecek an mode ko, panjangnyo 10 hasta atau sakitar 4,5 meter, ciek dari ujuang tongkaik tu yang barado dibagian ateh mampunyoi duo cabang. Banyak hal nan nabi musa caliak an mengenai mukjizat yang diaagiah Allah melalui tongkat nabi musa.


Tebet Eco Park adolah tampek jalan yang pas kalau nio menikmati wisata alam dan mahiruik udaro segar. Tampeknk ko talatak di Tebet  Jakarta Selatan. Taman salueh 7 hektar ko populee bana kini di kalangan masyarakat. Ambo merekomendasikan bana tampeko ko manuruik ambo disiko banyak wisata yang cocok untuk anak-anak juo. Disiko ado fasilitas jembatan infinity yang ancak, Adoloh thematic garden dan community lawn dan lainyo. Indak wahan se yang banyak tapi ambo yakin urang pado suko bana jo spot-spot foto yang ado di Tebet eco park ko. Labiah lamak nyo lain di siko masuak nyo gratis, awak ndak paralu mambayia do.


Cari patunjuak di bus untuak mamastian dunsanak naiak busa nan tapek. Kabanyakan transportasi umum mamiliki panunjuak digital atau papan biaso di muko dan/atau sampiang bus nan manunjuak an tujuan busa dan/atau namo atau angko rutenyo. Katiko busa mandakek, bacaolah patunjuak untuak mamastian dunsanak indak salah naiak bus. Tunggu panumpang turun sabalum manaiak an bus. Taruihlah tagak di terminal, bahkan jikok bus alah baranti sapanuahnyo. Kalau bantuaknyo dari pintu kalau diparlukan, dan biaan panumpang turun dari bus. Kalau bantuak sado panumpang nan turun alah abis , dunsanak baru buliah naiak bus. Kalau paralu, minta bantuak supir supayo dunsanak bisa naiak bus.


Pull up bar manjadi alaik yang biaso dipakai katiko awak sadang di tampek gym. Alaik iko untuak malatiah otot lengan juo dan kadang kalau urang nio tinggi mamakai alaik ko juo. Manfaaik dari mamakai alaik ko adolah untuak mampakuek otot pungguang, lengan jo bahu. Maningkek an kasihaik an fisik jo manjago barek badan. Biasonyo awak nan patamo kali manggunoa alaik ko akan taraso gamang. Sabananyo mudah se mamakainyo, langkah nyo adolah. Patamo Pacik lah palang degan kaduotangan, kaduo angkeklah badan ka ateh, katigo tubuh diangkek sampai palang tugga sajajar jo dado dan tahan babarapo datiak, siap tu turunkan baliak dan ulang langkah iko sampai bara awak tahan.


Namonyo Cia, Arasia Tamara. Kini ko umuanyo 16 tahun kaleh 11 dan sakolah di salah ciek sakolah manangah ateh yang ado di kota Padang. Cia tingga jo onek jo uwonyo karano amak jo apaknyo alah bacarai dan punyo kaluarga masiang masiang. Onek cia adolah urang panggaleh kue zaman dulu dan cia manolongan oneknyo untuak manjua kue tu d sakola. Kue yang di baok cia adolah onde onde, karano onde onde ko punyo banyak paminek jadi capek abihnyo. Urang di sakola cia alah kenal jo onde onde buekan onek cia ko. Sabananyo pas awal manggaleh cia bakaliliang satiok jam kalua main untuak manjojoan galehnyo. Tapi kini urang lah banyak tau dan banyak yang pai ka kaleh cia untuak mambali onde onde ko.


Awak harus saliang manyayangi dan indak buliah manghino urang. Itu adolah hal nan diagiah tau jo agamo awak dan alah saharusnyo awak indak manghino urang lain. Pabuek an mahino urang lain, sabana indak dibuliah an. Kareno urang yang suko manghino sabananyo adolah urang yang sombong. Manuruik Ferdi manghino urang lain akan dapek mambuek urang sakik hati. Sedangkan awak samo se kedudukan di mato tuhan nan kuaso. Islam dengan jaleh malarang awak untuak manghino sampai mampaburuak-buruak an urang lain. Dampak buruk dari iko adolah mammbuek urang sakik hati dan mampunyoi kainginan untuak balas dendam. Karena awal mulo dendam tu biasonyo memang kareno sakik hati.


Bagi kalian nan nio mandaftar keanggotaan Netflix daftar lah lai soalnyo biaya langganan Netflix ko turun per bulan Februari 2023. Tujuan Netflix manurunan harago ko sabagai bantuak panyasuai an untuak maningkek an pengalaman panggguno dalam mahadirkan film nan baragam dan bamutu. Paker Basic netflix nan dulu nyo dibandrol jo harago Rp120.000 kini lah turun jadi Rp65.000, sadangkan Paket Standard nyo dari Rp153.000 jadi Rp120.000. Harago ko akan balaku sajak tanggal kini, yaitu 23 Februari 2023. Untuak kalian nan lah balangganan sabalumnyo jan lo maraso marugi karano akan disasuai kan di saat penagihan bulan barikuiknyo. Jadi tunggu apo juo lai. Capek-capek lah balangganan bia bisa manikmati sado film dan drama nan ado di Netflix.


Tips mamiliah Laptop badasarkan CPU. CPU(Central Processing Unit) adolah utak dari komputer. Prosessor mamiliki pangaruah gadang pado kinerja komputer, tatapi jal iko tagantuang pado apa nan nio dilakuan. Prosessor Intel Core manawarkan kinerja tabaik dalam hal multi-tasking jo multimedia. Tantukan kapasitas RAM. Idealnyo laptop nan kini adolah 8 GB dan untuak gaming dan grafis, RAM minimal 8GB. RAM, memori akses acak adolah apo nan digunoan laptop untuak manyimpan data samantaro prosesor untuak malakukan banyak hal. Sado hal nan sadang dikarajoan kini harus bisa muek pado RAM. Parhatian kapasitas baterai. Jo mancaliak peringkat baterai dalam Watt-jam(Wh) atau miliamp-jam(mAh) samakin gadang angko-angko ko, samakin lamo baterai dapek batahan. mMisalnyo, baterai jo paringkek dari 44Wh hinggo 50Wh ana mambarikan katahanan daya tabaik.


Anak padusi zaman dulu mainan nyo ndak jauah beda jo anak laki-laki samo se main ka lumpua, manjek batang rambutan, main bola dan lain-lain. Kalau ambo dulu jo kawan-kawan kampuang ambo hobi bana main enggrang, kalau zaman dulu enggrang ko anak ketek se bisa mamainkannyo. Enggrang ko adolah permainan yang ambo suko bana jadi ambo hobi main ko sampai kini pun kalau ambo nio langsuang ambo ambiak enggrang  yang tasimpan di dalam gudang. Enggrang ko bantuak nyo kayak panyanggah yang bisa awak jalankan pakai kaki awak, inyo tabuek dari kayu yang alah dipotong sasuai ukuran, dibawah nyo dibantuak sagitigo untuak supayo bisa kaki ko manapak i nyo. Tinggal awak pegang dan naik an kaki ka aleh yang ado, siap tu barusaho lah lai untuak naiak dengn seimbang.


PT MRT Jakarta (Perseroda) baru-baru ko maluncuan inovasi terbaru Robot DINA (Digital Intelligent Assistant), yaitu robot nan bakaliaran di stasiun. Fungsi robot ko adolah malakukan patroli di area stasiun untuak ma awasi operasional stasiun tamasuak fasilitas dan kondisi area publik. Jan salah-salah, robot ko ndak hanyo sekeddar robot biaso. Robot ko bisa malakukan interaksi duo arah dengan penumpang karano Robot DINA ko tasambuang jo petugas sahinggo kalian bisa batanyo dan mangecek langsuang jo robot ko.Diketahui basonyo robot DINA dikambangkan oleh MRT Jakarta basamo jo para akademisi dari Universitas Gunadharma. Bagi kalian nan penasaran dengan bantuak robot ko dan ingin mancaliak sacaro langsuang kalian bisa pai ka stasiun MRT Jakarta.


Pengaruh game saat iko cukuik banyak tajadi pada setiap penggunanya. Bahkan sampai mangganggu aktivitas sehari-hari. Mako dari itu diparalukan upaya pencegahan agar indak kecanduan game. Partamo, manentukan jadwal untuak bamain game. Artinyo mamiliah waktu luang nan cocok untuak digunakan bamain game. Kaduo, katiko bamain game hanyo diagiah waktu 1 jam sampai 2 jam per hari  agar sasaurang indak candu  bamain game. Ketigo, untuak para urang tua agar mangawasi anaknyo katiko bamain game karano biasonyo anak-anak akan lebih melanggar ketentuan nan alah ditetapkan oleh urang tuanya. Selanjutnyo yaitu mangingatkan katiko waktu untuak bamain game alah habis agar indak Kebablasan. Kaampek,  manjauhkan ponsel dari Tangan agar indak taingat game tasabuik.


Randang marupokan makanan kasukoan urang banyak. Sampai randang itu pun diklaim dek malaysia, keceknyo makanan ko adolah warisan dari urang malaysia. Padohal makanan ko sangaik arek kaitannyo samo urang minangkabau atau sumatera barat. randang iko alah masuak makanan top di dunia dan itu alah diakui dek CNN Travel 2021. Randang masuak dalam 50 makanan terlezat di dunia. itu ppun didukuang samo banyaknyo chef dunia yang manyukoinyo, samisal kaya gordon ramsey. inyo sampai tibo kanagari minangkabau langsuang untuak mancubo mamasak randang jo urang patinggi di sinan. Sampai KBRI pun maundang pakar kuliner nusantara yaituwilliam wongso untuak mambuek demo mamasak randang ko.


Dimalam hari katiko bulan puaso, kami pai ka salah satu masajik tagadang di daerah kami. Disaat itu, kegiatan rutin yaitu sholat taraweh salalu kami ikuti. Satalah sholat isya, salalu ado urang nan maagiah ceramah dimuko. Sahinggo jama’ah mandapek ilmu tentang agama. Kegiatan sebelum sholat taraweh dimulai iko disampaian dek salah satu tokoh agama nan terkenal di daerah kami. Buya nan biasonyo maagiah ceramah di masajik gadang iko kini tagak di mimbar sambia manyampaian materi ceramahnyo. Buya ko alah dipacayo untuak manyampaian dakwahnyo kapado urang-urang nan sadang hadir kini sahinggo diharapkan dapek diterapkan sagalo hal positif nan alah disampaiannyo. Pembawaan ceramah nan dilakuan dek buya kini, mambuek banyak urang fokus mamparhatian dimuko sambia merenungi dan mancubo mamahami isi materinyo. Satalah malakuan ceramahnyo, buya ikolah nan kini sadang manjadi imam untuak sholat taraweh.


Biasonyo katiko  ado waktu kosong Linda akan akan pergi ke lapangan untuak bamain bulutangkis. Permainan iko sangek disukai Lindang karano indak mamerlukan orang nan bagitu banyak sahingga kapanpun  inyo manginginkan permainan iko indak perlu bainteraksi dengan banyak orang. Biasonyo Linda mamainkan bulutangkis basama teman sabangkunyo yaitu Nisa. Karena waktu kosong mareka pun mangambiak raket di dalam ruangan olahraga dan langsung mangambiak tampek di lapangan khusus bulutangkis. Lemparan pertamo akan dilakukan oleh Linda di mana inyo mamegang raket di sabelah kanan dan kok di sabelah kiri.  Nisa nan ba ado di saberang net pun basiap-siap untuak manerima lemparan dari  Linda. Satelah malakukan beberapa pukulan balasan akhianyo Nisa pun malakukan smash nan cukuik kencang sahingga Linda indak mampu untuak mambalas lemparan tersebut. Satelah pertandingan nan cukuik sangit itu dilakukan mareka kembali ke kelasnyo.


Duo hari nan lalu ambo pai main ka Kota Padang Pariaman. Tujuan ambo adolah pai makan sate pariaman pakai sala lauak. Ambo adolah urang nan sangaik manyukoi sala lauak. Katiko sala lauak, biasonyo ambo akan lupo diri. Ambo kuek mahabihan sekitar 12 sampai 15 sala lauak sakali makan. Sate pariaman nan ambo cubo adolah sate pariaman nan alah jadi langganan ambo sajak 2017. Sate pariaman ko mangaleh tapi jalan, namo daerahnyo sicincin. Sate pariaman nan dijua di siko mampunyoi raso nan padeh dan gurih. Salain jo sala lauak, sate pariaman nan dijua di siko bisa juo dimakan pakai karupuak sagu.


Pernah ndak sih, wakatu makan camilan dari suatu merek nan rasonyo lamak bana, tu awak batanyo-tanyo sia sih nan punyo ide untuak mambuek makanan salamak ko? Mambuek dan mangambangan jenis makanan nan akan dijua di suatu perusahaan adolah karajo dari Food Technologist. Biasonya food technologist ko bagian departemen Riset dan Pengembangan. Urang ko nan mancari resep dan metode nan tapek untuak mambuek makanan. Food technologist ko harus mamparatian raso dan kanduangan gizi dimakanan pulo. Untuak bisa jadi food technologist awak harus punyo latar pendidikan dari jurusan teknik pangan. Untuak suko manciptoan atau mambuek makanan baru, pelah jadi food technologist se.


Dalam hadis riwayat Tirmidzi Rasulullah SAW bersabda, bahwasanyo ciek huruf nan awak baco tardapek ciek kebaikan dan ciek kebaikan tu dilipekgandakan sapuluah. Banyak bana kautamoan nan awak dapek dari mambaco Alquran. Awak nan rajin mambaco alquran mamparoleh pahalo yang balipek ganda dari Allah SWT. Untuak nan masiah tabata-bata tu pun ndak baa diusahoan jan manjadian itu sabagai alasan, kareno Allah tau niek awak mambaco alquran walaupun masiah tabata-bata. Mangko dari itu, marilah awak mambaco Al-quran dan nan masiah tabata taruihlah baraja. Sagalo sesuatu itu ado prosesnyo yang buruak adolah katiko awak manjadi an itu alasan untuak indak nio mambaco nyo.


Karipiak pisang alah dikenal dek masyarakat Indonesia sajak lamo, karipiak pisang tradisional diolah malalui panggorengan biaso, dan biasonyo resep karipiak pisang tradisional alah turun tamurun dari warisan kaluarga. Pisang nan digunoan untuak mambuek karipiak pisang indak buliah talampau masak dan talampau mangka supayo pas wakatu proses manggoreng pisang bisa labiah capek kariang dan indak mudah anguih. Dahulu, karipiak pisang nan dibuek hanyo nan original. Samakin bakambangnyo zaman, masyarakaik mulai malakuan inovasi taadok raso karipiak pisang. Kini, bisa ditamui karipiak pisang nan rasonyo bamacam-macam. Ado karipiak pisang nan raso cokolaik, raso barbeque, raso keju, raso manih padeh, nan salanjuiknyo dikameh dalam kemasan nan alah didesain samenarik mungkin.


Ado banyak caro mandidiak anak nan ado disampai dalam Al-Qur'an dan Hadist yaitu partamo mananamkan ketauhidan, artinyo mayakinkan bahwa tuhan nan harus disembah hanya Allah SWT sahinggo babuek baiklah untuak mancari ridho-Nyo. Kaduo, pananaman pendidikan nan dimulai dari ketek adolah hal nan paralu untuak diamati talabiah pendidikan tentang akhlak baik. Maajaan anak tentang adab dan akhlak mulia dengan izin Allah anak dapek mambaoknyo kadalam kepribadian dan kehidupan sahari-harinyo. Katigo, maagiah pembelajaran tentang caro menghormati urang nan labiah tuo dan babuek baik. Kaampek, maajaan tentang caro mancari ridho Allah dengan malaksanakan hal nan wajib dilakukan sabagai umat muslim yaitu sholat dan mangaji. Caro-caro lain nan dapek digunoan dengan tujuan mambangun karakter anak labiah elok.


Malam patang kawan ambo mangirimkan fotonyo sadang makan di daerah Manggarai. Kalau dicaliak dari tampek dan menunyo, kayaknyo inyo makan di salah satu kadai seafood nan terkenal di Jakarta. Di foto dikirim dek kawan ambo tu, ado tulisan seafood ade fani 67 nan marupokan salah satu tampek makan seafood rami di daerah manggarai. Kamudian di foto lain nan dikirim, nampak ado urang mamakai baju hitam nan mambawo hidangan barupo kapitiang. Satalah ambo tanyo ka inyo ternyata batua tebakan apo kalau inyo pai makan seafood. Kawan ambo dan keluarganyo memang sangaik manyukoi seafood. Dalam sabulan saindaknyo mereka pai makan seafood sabanyak 2 kali. Duo kali masuak ka dalam ituangan acok maingek hargo seafood nan indak murah.


Alek musik tradisional nan sangek terkenal di saluruh Indonesia yaitu gendang di mano berbagai daerah alah mampunyoi ciri khas nan masing-masing mulai dari ukuran, motif, maupun bahan nan digunokan. Namun secaro umum ado beberapa tips nan dapek digunokan katiko bermain gendang. Nan partamo yaitu mamperhatikan posisi tangan agar katiko mamainkan gendang dapek dilakuan dengan nyaman dan fokus. Nan kaduo mamperhatikan katukan atau ritma lagu sahinggo bunyi nan dihasilkan dari gendang akan sasuai jo lagu nan sedang dimainkan. Dalam mamainkan gendang iko sangek diperlukan feeling untuak kasesuaian jo lagu. Katiga yaitu mamukul gendang secaro bergantian dan teratur sahinggo akan manghasilkan suara nan jaleh namun indak mandominasi musik.


di semarang waktu kami pai pameran franchise. kami dapek rumah dengan fasilitas nan lengkap. kami dapek alat eletronik dari kulkas, microwave, sampai alat pangariang rambuik. disiko perumahannyo talatak di daerah utara kota semarang. untuak sistem gatenyo se pakai sistem one gate, iko emang perumahan urang kayo tapi kami dapek harago murah karano kami hanyo makai tampeknyo untuak istirahat sajo. rumahnyo cukuik lueh kami bisa malatakan barang pameran kami dirumah. untuak pakarangannyo lueh bana ko a, kami bisa parkiran oto engkel untuk bongkaran dirumah ko. kami di agiah fasilitas tv 2 buah serta wifi yang kancang katiko manginap. jarang ado urang manyewaan rumah samurah iko dengan fasilitas salengkap iko.


Ado anggapan kalau kapa pesiar adolah destinasi wisata nan wajib dicubo dek banyak urang. Ambo satuju jo anggapan iko. Ambo satuju karano ambo lah pernah naiak kapa walaupun bukan kapa pesiar malainkan kapa feri. Namun, naiak kapa feri sajo rasonyo sangaik sero apolai naiak kapa pesiar. Ado beberapa alasan nan mampakuek anggapan itu. Partamo, kapa pesiar manawarkan sensasi babeda dalam balibur. Sensasi nan ditawarkan dek kapa pesiar adolah pangalaman balibur di lauik lapeh salamo beberapa hari. Kamudian kapa pesiar pun mamiliki fasilitas-fasilitas nan bisa dinikmati salamo liburan takah mall, kolam ranang, bahkan ado juo lapangan basket atau bola. Tabayangkan rasonyo main basket di ateh kapa? Pasti sero rasonyo.


Hal yang bisa awak lakuan katiko nio mamulai sabuah usaho adolah lakuan dengan modal yang bisa awak jalani. Jadi jan terlalu mamaksokan keadaan, jadi carilah usaho nan bisa awak geluti. Murah modal nyo tapi untuangnyo lai gadang salah satunyo manjadi wirausaha cemilan. Kareno manuruik ambo katiko awak bisa manetapkan bahan cemilan nan awak pakai samisal karipiak ubi jo pisang awak alah tau modalnyo dan indak lo gadang. Manjua iko ko indak lo paralu tampek kareno kini urang alah banyak mamakai fitur promosi di sosial media. Bueklah usaho ko samakin gadang dan lakuanlah inovasi untuak manjadi wirausaho cemilan yang lai sukses.


Untuak mangisi wakatu luang, awak bisa mancubo bacocok tanam. Babarapo pilihan bisa kalian cubo, mulai dari mananam buah, bunga, sayua dan lainnyo. Misal mananam sayua kan elok bana tu, awak makan sayua sihaik juo. Bakabuan sayua juo dapek manghijaukan rumah dan manghimaik pitih. Kareno tanaman sayua awak tu bisa awak patiak surang dan jadian bahan masakan. Untuak kalian nan baru mamulai bacocok tanam tantu harus tau baa caronyo. Supayo indak gagal apo nan awak tanam. Jadi untuak kalian nan nio mananam sayua, cubolah saba dan baraja taktik untuak mandapek an hasil maksimal dari kabuan sayua kalian, jadi ado nan awak tanam ado juo hasil nan awak dapek.


Sky Diving hampia sarupo jo tajun payung, cuman yang mambedaannyo talatak pado timing pambukaan parasut. Pado tajun payung parasut dibukak sajak awal tajun kalau sky diving mangharuskan adonyo antraksi dengan mambantuak formasi formasi di udara. Olahraga sky diving ko tamasuak olahraga yang ekstrim, dima urang harus bapangalaman dan tau caronyo. Manuruik ambo sky diving ko tamasuak ka cabang olahraga yang bisa sambia berekreasi. Katiko di udaro awak bisa mailangkan stres dan maningkek an hormon serotonin. Tantunyo untuak naiak iko harus mambayia dengan harago yang cukuik maha. Kawan ambo pernah malakuan sky diving di bali. Pado saaik itu inyo dikanaian tarif 650 ribu salamo 4 minik.


Dari ketek ambo sangaik hobi manonton TV. Ndak cuma ambo sih. KAtiko ditanyo ka kawan-kawan ambo nanlain pun saroman itu.  Masih taingek bana minta jagoan ka urang gaek jam 6 pagi supayo bisa manonton acara tv nan rancak-rancak nan sangaik ditunggu-tunggu katiko hari Minggu pagi pas libur sakolah. Acara-acara TV tu antaro lain cibi marukonca, hamtaro, doraemon, power ranger,dan lain-lain. Pokoknyo dari jam 6 pagi sampai jam 12 siang karajo manonton se tu. Tapi samakin kamari tv alah banyak ditinggakan dek urang karano banyak nan alah sibuk jo hp nyo masiang-masiang. Ndak cuma urang tuo, anak-anak pun saroman tu kini.


Jikok dunsanak manamukan titiak pasingguangan kaduo rute, cari terminalnyo dan liek jadwal waktu untuak manamukan kapan dunsanak paralu turun busa rute partamo dan naiak bus di rute kaduo. Cari kato kunci bantuak "transfer" atau "transit" karano mungkin dicantuman di peta. Gunoan fitur parancanaan parjalanan daring jikok kota dunsanak mampunyoinyo. Kunjungi situs trasnportasi umum kota. Tamukan fitur perencanaan trasnportasi umum nan mamungkinkan dunsanak mangetik lokasi awal, titiak tujuan dan kamungkinan pulo hari parjalanan. Katiko informasi dimasuak an fitur, akan manunjuak an rute nan sabaiknyo diaambiak. Kalau dunsanak indak mangatahui situs trasnportasi umum kota, cubo masuak an namo kota diikuik an kato kunci "trasnportasi umum" di masin pancarian Google.


Kalau tadi mangecek an sifaik asli pasangan awak sabalum awak manikah. Paralu bana juo awak mancaliak baa ibadah nyo. Tantu awak nio kalau alah barumah tanggo hiduik jo pasangan yang bisa mangimami awak. Bisa inyo mangayomi awak dan indak barlaku kareh ka awak. Tantu awak labiah nio pasangan yang bijaksana dan bisa mambimbiang awak. Jadi awak harus mancaliak bana kalau sabalum manikah tu. Kalau alun manikah se inyo alah kasa jo awak, indak pernah baibadah, salalu bacaruik dan sabagainyo. Indak cocok untuak awak manjadian inyo pasangan hiduik. Mangko dari itu untuak kalian nan nio manikah, carilah inyo yang ibadah nyo elok.


Salamo libur ado banyak makanan yang di buek dek amak den, dan den sarato manolongan amak untuak mamasak. Sekalian maabihan waktu jo amak dek lah lamo ndak basuo. Ado asam padeh, samba lado matah, samba randang, sayua pucuak kundua, gulai ikan nila, gulai toco dll. Diantaro banyaknyo makanan tu den paliang suko jo sayua pucuak kundua. Sayua ko babuek dari pucuak kundua, kalau bahaso indonesianyo pucuak labu.daunnyo warna ijau, di ujuang daunnyo ado duri ketek ketek atau miang jadi harus di basuah barasiah barasiah. Sayua ijau yang ciek ko rasonyo lamak bana, manih, asin jo gurih kalau ditambahan jo irisan lado ketek lamak bana, ado raso raso padehnyo.


Untuak manjadi seorang pembuat kue handal awak paralu juo mendalami atau baraja dan mengasah beberapo keterampilan yang diparalukan sebagai pembuat kue nan handal. Langkah-langkah yang harus kalian kuasai untuak manjadi pembuat kue sebagai barikuik. Patamo memahami bahan-bahan dasar dan pendukung, kaduo tau komposisi apo se dari bahan nan awak buek, katigo tau proses mambuek kue mulai dari urutan prosesnyo, awak paralu juo memahami jenis kue, paham juo jenis-jenis dari kue. Pado intinyo untuak awak nan nio manjadi pambuek kue harus baraja dan maningke an kamapuan supayo bisa manjadi pambuek koki handal. Kue nan awak buek sanang bana rasonyo kalau di sukoi jo banyak urang.


Masjid Raya Sumatera Barat adolah salah satu masjid nan paliang gadang di provinsi ko. Salain itu desain bangunan masjid ko sangaik unik dan khas. Bahkan desain masjid ko mandapek penghargaan Abdullatif Al Fozan sabagai arsitektur masjid terbaik tahun 2017-2020. Ndak bantuak masjid pado umumnyo, Masjid Rayo Sumbar ko ndak punyo kubah nan bulek. Kubah dari masjid ko bantuaknyo mirip jo gonjong nan ado di Rumah Gadang. Gonjong masjid ko punyo ampek sisi dan bantuaknya mangarucuik ka bawah. Desainnyo yobana terisnpirasi oleh Rumah Gadang. Di lua kubahnyo ado ukiran-ukiran nan mirip jo nan di Rumah Gadang. Masjid ko pun punyo ciek menara.


Nio badan sehat nan bugar salah satu jalannyo adolah olahraga. Antah itu olahraga pakai alat, harus punyo lapangan atau bisa manggunoan alat sederhana. Namun, inti kasado olahraga untuak badan labiah sehat itu adolah niek untuak konsisten jo salalu fokus jo tujuan, yaitu nio badan sehat. Labiah rancok lo sadonyo tu diimabngi samo pola makan nan rancak. Ado olahraga nana bisa dicuboan sacaro taratur, bisa malakuan jalan pagi jo malam. Bantuaknyo mudah, tapi kalau dilakuan jo hati nan takun, dampak ka badan dapek dirasoan manfaatnyo. Mulai dari bajalan sakaliliang kompleks, sudah tu mulai bajalan nan agak jauah sampai manjadi kabiasaan. Olahraga ko cocok urang nan indak ado waktu untuak olahraga karano karajo nan padek.


Ali bin Abi Thalib adolah ciek dari babarapo sahabat nabi, yang manjadi khulafaur rasyidin tarakhir atau pamimpin islam setelah rasulullah maningga. Ali bin abi thalib ko adolah khalifah ka 4, sakaligus yang tarakhir. Sebagai saorang manusio dan pamimpin umaik, ali bin abi thalib dikana juo sebagai saorang yang amanah dan batangguang jawek. Rasulullah acok juo mampicayokan kapado ali bim abi thalib untuak manyampaikan pesan penting dan ali salalu mamanuahinyo dengan elok. Manuruik sajarah kaagomaan islam, mangecek an bahwa ali rela bajuang dan bakorban demi kebenaran dan urang yang sangaik cinto Allah dan rasul. Ali juo rela katiko rasulullah maminta inyo manggantian rasulullah lalok diranjang untuak mangalabuhi musuah.


Ado banyak film ko nan alah tanamo dan mandunia. Salah ciek film serial Hollywood nan mangawani maso ketek anak 90an dan tatap balanjut sampai kini adolah film Harry Potter. Film Harry Potter ko adolah film batema cakak cakak, jo fantasi. Film  nan di angkek dari sabuah novel bajudul samo nan di buek dek J.K Rowling. Seialnyo di poduksi dek Warner Bros. film ko sampai kini tadiri dari 8 season nan rancak. Film ko bacarito dari awal mula kalahiran Harry dan dan pajalanannyo masuak ka sakolah sihir. Disiko inyo baraja sihir, sobok samo kawan dan bapatualang basamo. Banyak kaseroannyo nan mambuek awak nak sarato masuak ka film ko. Satiok season manyadioan patualangan nan babeda tapi tatap bakalanjuikan. Satiok season film ko taruih banyak panontonnyo. Kabanyo season salanjuiknyo akan tayang tahun bisuak, jadi mari awak nonton film nan seo ko dan siap-siap manunggu season salanjuiknyo.


Mampunyoi laptop yang ancak lua dalam tantu di nio an untuak sadoalah urang yang paralu jo laptop. Indak dari segi tampilannyo se yang harus ancak tapi kualitas dan peforma nyo juo harus ancak. Buek kalian nan manyari kualitaih produk laptop yang bisa manunjang kinerja awak. Biso bana mambali Laptop merek samsung. Tantu merek dengan label samsung ko indak diraguan lai kualitas nyo. Bisa awak caliak kalabiahan yang ado di laptop merek samsung ko. Punyo kualitas yang ancak, tahan daya yang elok, desain yang ancak dan software tambahan yang bamanfaaik dan banyak lai. Brand asal korea ko selatan ko memang indak paralu diraguan lai.


Pakambangan mulo masin cuci tahun 1691di Inggris dikaluaan hak paten partamo kategori masin cuci nan dapek mamareh. Tahun 1782 Jacob Christian dari Jerman mambuek desain masin cuci. Henry Sidgier mangaluakan paten Inggrid untuak masin cuci rotating drum. Pado tahun 1862 dipatenkan sabuah "Panggabuangan masin cuci rotary, jo rol untuak marameh-rameh atau manggiliang" oleh Richard Landsale dari Pandleton, Manchester. Hak paten partamo di Amerika bajudul "Pakaian Cuci" dibarikan kapado Nathaniel Briggs of New Hampshire pado tahun 1797. Pado tahun 1836 kantua hak paten tabaka sahingga indak ado panjalehan tantang parangkek masin cuci nan batahan. Sabuah parangkek nan manggabuangkan masin cuci jo mekanisme pamareh indak timbua sampai tahun 1843, katiko John E. Turnbull of SAint John, New Brunswick asal Kanada mamatenkan "Pancuci Pakaian Jo Pamareh Rolls".


Stress adolah masalah kesehatan mental paliang gadang nan rentan dialami masyarakat di negara-negara maju dan bakambang, sahinggo indak heran apobilo banyak urang mancari caro manangani stres. Panyabab stres dapek dipicu dek babagai kadaan bantuak kamacetan lalu lintas, katakuik an talambek sampai di tampek karajo, situasi parnikahan nan indak harmonis, hinggo kakhawatiran kaindakpastian akan maso depan. Stres baperan pulo sacaro langsuang maupun indak langsuang sabagai pamicu babagai panyakik nan bisa baakhir fatal. Babarapo panyik nan dilatar balakangi stres adolah panyakik jantuang koroner, panyakik autoimun, metastasis babagai panyakik karsinoma, panyakik kulik dan lainnyo. Namun di sisi lain stres dibutuahan pulo dalam kahidupan contohnyo, stres mamakso kito bagageh jago pagi bia indak talambek baaktivitas.


Di Bukittinggi ado Gereja protestan nan alah lamo dibangun. Namo Gereja nyo yaitu Gereja Protestan HKBP Bukittinggi. Bangunan Gereja ko tamasuak bangunan cagar budaya di Bukittinggi. Manuruik Pendeta di sinan, Gereja HKBP ko alah ado sajak tahun 1901. Dari bangunannyo nampak kalau Gereja ko alah dibangun sajak zaman panjajahan Belanda. Gereja ko punyo duo menara di kiri jo kanan gedungnyo. Di ateh menaranyo ado lambang salib. Gaya bangunan Gereja ko khas bangunan Belanda. Warno gedungnyo putiah, jendela jo pintunyo punyo bantuak malangkuang dan ukurannyo gadang. Bantuak bangunan Gereja ko ndak banyak barubah sajak patamo dibangun, hanyo ado renovasi saketek mananmbah lapisan porselen di muko gedung Gereja HKBP ko.


Sadoalah urang mungkin alah tau kalau satiok hotel mampunyoi tingkatan masing-masing nan diistilahkan dalam bantuak bintang. Mulai dari bintang 1 sampai bintang 5. Hotel bintang 4 dan bintang 5 adolah tingkatan hotel termewah diantaro sadoalah hotel nan ado. Banyak urang nan bapandapek kalau antaro hotel bintang 4 jo bintang 5 ko indak terlalu banyak dan kentara perbedaanyo. Tetapi menurut yang ambo baco-baco, antaro hotel bitang 4 dan 5 ko banyak perbedaanyo. Hotel bintang 4 biasonyo manawarkan akomodasi kelas ateh, makanan nan mewah, bar, dan layanan kamar 24 jam. Selain itu tampek tiduanyo biasonyo bakualitas tinggi, ado kolam ranang, spa, fasilitas bisnis, dan parkir valet biasonyo tasadio pulo. Di lain sisi hotel bintang 5 mnawarkan tingkek kenyamanan, kemewahan dan layanan nan maksimum. Arsitektur hotel nan luar biaso, makanan nan dimasak dek koki terkenal, fasilitas nan lueh, internet nan super capek, ado layanan pelayan pribadi, spa mewah, pusat kebugaran sampai ado pulo nan manyadiokan lapangan tenis. Walaupun nampaknyo perbedaan-perbedaan ko terkesan tipis, tapi tetap se antaro bintang 4 dan bintang 5 hotelnyo babeda yo sanak.